Vlada KS i SABNOR nastavljaju projekt revitalizacije Spomen parka „Vraca“\nVlada KS\tSpomen-park Vraca\tEdin Forto\n“Vlada Kantona Sarajevo ostaje posvećena projektu revitalizacije Spomen parka 'Vraca' i očuvanju svega onoga što predstavlja za Sarajevo i Bosnu i Hercegovinu”, izjavio je premijer KS Edin Forto na današnjom sastanku sa delegacijom Saveza antifašista i boraca Narodnooslobodilačkog rata u Bosni i Hercegovini.\nDelegaciju SABNOR-a činili su: Sead Đulić, Milan Trivić, Nijaz Skenderagić, Šaćir Hrustemović, Ramiz Mehmedagić i Dino Mustafić.\nDogovorena je izrada plana revitalizacije i očuvanja kompletnog prostora ovog nacionalnog spomenika i simbola borbe protiv fašizma. Za to će biti zadužena radna grupa, koju će formirati Vlada KS, uz konsultacije sa SABNOR-om.\n“Dijelimo ista mišljenja sa ovom Vladom i nastavljamo tamo gdje smo stali. Pripremit ćemo ozbiljan plan i program i prezentirati ga javnosti devetog maja, na Vracama, na Dan pobjede nad fašizmom“, izjavio je Sead Đulić, predsjednik SABNOR-a, ovom prilikom.


Uspeh pripadnika Vojske Srbije na Novosadskom maratonu | Vojska Srbije\nNedelja, 13.10.2019 | Sport u Vojsci\nSportisti Ministarstva odbrane i Vojske Srbije postigli su danas izuzetan uspeh osvojivši nekoliko medalja na 27. novosadskom maratonu.\nNa trci 10,5 kilometara za žene pripadnice Vojske Srbije bile su ubedljivo bez premca sa osvojena prva tri mesta - prvo mesto osvojila je kapetan Nevena Jovanović, drugo Nataša Ćulafić i treće potporučnik Marina Radovanović. U trci 10,5 kilometara za muškarce pobedničko postolje pripalo je razvodniku Đuri Borbelju, dok je u trci na 25 kilometara za muškarce briljirao potpukovnik Nenad Milosavljević.\nU konkurenciji od 18 timova, u štafetnom maratonu, pobedu su odneli maratonci Specijalne brigade.\nNa današnjem maratonu učestvovalo je 133 sportista Ministarstva odbrane i Vojske Srbije, uz više od 800 sportista iz 17 država sa svih kontinenata, takmičeći se u pet atletskih disciplina - maratonu na 42, trkama na 33, 25 i 10,5 kilometara i štafetnom maratonu.\nZa zaštitno lice ovogodišnjeg Novosadskog maratona proglašena je atletičarka kapetan Nevena Jovanović pripadnica Bataljona vojne policije specijalne namene „Kobre“.\nDanašnji maraton bila je i prilika da bude predstavljena atletska ekipa Ministarstva odbrane i Vojske Srbije koja 16. oktobra, uz još četrdesetak sportista, putuje u NR Kinu na Svetske vojne igre.\nMeđu pripadnicima Ministarstva odbrane i Vojske Srbine koji putuju u Kinu su maratonci potpukovnik Nenad Milosavljević, kapetani Blažo Maksimović i Nevena Jovanović, razvodnik Đuro Borbelj, Nataša Ćulafić, Mihail Dudaš, Milica Emini i trener Snežana Stančetić, svi s impozantnim sportskim rezultatima i brojnim osvojenim medaljama na prestižnim domaćim i međunarodnim sportskim takmičenjima.\nO tim sportistima govorio je brigadni general Siniša Radović šef Delegacije Republike Srbije pri Međunarodnom savetu za vojne sportove (CISM).\n- Oko 60 sportista Ministarstva odbrane i Vojske Srbije - atletičari, dzudisti, orijentirci, padobranci, rvači, tekvondo borci, triatlonci, plivači, reprezentativci Republike Srbije na Svetskim vojnim igrama u Kini boriće se u 10 sportskih disciplina rame uz rame sa više od 6.000 sportista pripadnika vojski iz celog sveta. Nismo neskromni, a uz ovako kvalitetne sportiste i očekivanja su velika - rekao je general Radović.


Koncert za ulazak u “Sezonu reanimacije” Koncert za ulazak u “Sezonu reanimacije”\nObjavljeno: 19. 2. 2019 u 17:31h\nRekla je ovo Sanja Vojvodić, direktorica Banjalučkog studentskog pozorišta, povodom početka nove sezone koja je naslovljena kao “Sezona reanimacije”, ali i proslave rođendana ovog teatra koja će biti održana večeras u 20.30 časova.\n“Najviše planova je vezano za “Kestenburg” koji će, za razliku od prethodna dva, biti organizovan u zimskom terminu, od 17. do 20. novembra 2019. godine, upravo iz razloga što taj termin više odgovara akademijama širom Evrope. Planiran je nastavak sezone sa gradom Banjaluka u vezi sa projektom “Pozorište u predgrađu”, koji ima za cilj decentralizaciju pozorišne umjetnosti. Sada smo najviše vezani za “Kestenburg” i za projekat u saradnji sa Ministarstvom prosvjete i kulture RS koji bi imao naziv “Mliječni put kroz Republiku Srpsku”, a podrazumijevao bi izvođenje predstave “Mlijeko” u pet opština u kojima ne postoje studentska pozorišta” – kazala je Vojvodićeva i dodala da su u toku pregovori i za jednu predstavu po djelu Branka Ćopića.\nNačelnik Odjeljenja za kulturu, turizam i socijalnu politiku grada Banjaluka Neven Stanić naveo je da je značajno da i dalje pružaju podršku ovom pozorištu u jačanju njihovog kulturnog sadržaja.\n“Ovdje se radi o mladim, inovativnim, proaktivnim ljudima, punim entuzijazma koji žele da stvaraju nove kulturne proizvode i nove kulturne sadržaje i mi smo tu u svakom pogledu da ih podržimo” – naveo je Stanić.\nDirektorica Narodne i univerzitetske biblioteke RS Ljilja Petrović-Zečić još jednom je potvrdila da je NUBRS uz Banjalučko studentsko pozorište.\n“NUBRS svih ovih godina stoji uz Banjalučko studentsko pozorište i to na različite načine, počev od mobilijara, koji biblioteka može da u skladu sa svojim mogućnostima ustupi pozorištu, do svih onih drugih usluga koje nudi biblioteka. S obzirom na to da najveći broj onih koji su najaktivniji u studentskom pozorištu jesu studenti, a mi smo univerzitetska biblioteka, u tom smislu mi ćemo im omogućiti besplatno članstvo za čitavu godinu i to sa svom onom literaturom koja je njima potrebna, njihovom školovanju, kako ovom umjetničkom dijelu, tako i u onim oblastima u kojima se oni školuju. Podržavamo ono što rade ovi mladi ljudi i treba im čestitati na entuzijazmu i prevazilaženju svih onih problema koji su im se nametali svih ovih godina” – rekla je Petrović-Zečić.\nPetrović-Zečić je dodala da svi zajedno treba da se potrudimo da ovo pozorište živi i da se razvija.\n“Zajedno svi moramo da se potrudimo da ovo pozorište živi i da raste. S obzirom na to da Banjaluka ima Akademiju umjetnosti i talentovane ljude, mi se moramo potruditi da što više ljudi podržava njihov rad, da se ti mladi ljudi ispolje, odnosno da kultura u Banjaluci ne bude nešto što je samo taksativno, što je formalno, nego da svi građani Banjaluke i Republike Srpske i dožive tu kulturu” – zaključila je Petrović-Zečić.\nNeven Stanić je rekao da će Gradska uprava i dalje podržavati projekat decentralizacije kulture, odnosno kulturnih dešavanja.\n“Mi ih podržavamo u finansijskom smislu, jer je sve ono što rade vrijedno pohvale i vrijedno toga da bude viđeno i da građani više posjećuju njihove sadržaje. Što se tiče projekta “Pozorišta u predgrađu”, mi smo podržali taj projekat i drago mi je da se nešto tako dešava. Korisno je da se kultura decentralizuje, treba tu kulturu da približimo našim sugrađanima i u prigradskim naseljima” – kazao je Stanić.\nTagovi: Banjalučko studentsko pozorišteBanjalukakoncert\nKoncert u Banjaluci biće doživljaj za pamćenje\n“Parni valjak” krajem novembra u Banjaluci\nManu Chao u Banjaluci: Rasprodate ulaznice od 30 KM


Jedna važna članica NATO se približava RUSIJI! | Skandalozno\nNATO zabrinut: Jedna važna evropska članica se sve više približava RUSIJI! – VIDEO\nItalija se sve više približava Rusiji. Zemlju koja je nekada imala najveću komunističku partiju van sovjetskog bloka i koju mnogi analitičari smatraju najslabijom karikom u evropskom lancu koji bi baš u Rimu mogao da pukne, upozorava Njujork tajms.\nPromišljen, sedokosi diplomata Razov polako gradi odnose s italijanskim političarima, organizuje koncerte za preživele potresa u Italiji i posećuje regionalne funkcionere koji lamentiraju o “nepoštenim” sankcijama Rusiji, koje Moskva po svaku cenu želi skinuti.\nNATO i EU se plaše da bi Rusija istim “sredstvima koje je koristila u SAD prilikom američkih predsedničkih izbora” Italiju mogla da potpuno prevuče u svoj tabor. Čak se i bivši premijer Mateo Renci privatno žalio saradnicima da se Rusija meša u italijansku unutrašnju politiku tako što podržava populističke političke stranke.\nNjujork tajms piše da internet stranice koje kontrolišu vođe pokreta “Pet Zvezda” (jedna od najpopularnijih anti-establišment stranaka u zemlji) masovno publikuju izveštaje objavljene na mediju Sputnjik Italia, odnosno italijanskoj verziji ruskog državnog medija.\n“Rusija je puno uložila kako bi uticala na javno mnenje u ovoj zemlji – rekla je Silia Kuningas – Sagpak, estonska ambasadorka u Italiji”, piše NYT.\nOna je pre Italije radila u ministarstvu spoljnih poslova svoje zemlje, gde se bavila Rusijom i njenim propagandnim strategijama u Ukrajini, ali i u drugim delovima Evrope.\nPribližavanje Italije Rusiji posebno smeta Nemačkoj, čija je kancelarka Angela Merkel bila glavna veza EU s Putinom. Italijani se nadaju se da će njihova zemlja popuniti prostor koji je nastao erozijom odnosa Merkelove i Putina nakon Ukrajine.\nRusofili u pokretu Pet zvezda ohrabreni su nedavnim Đentilonijevom posetom Rusiji. SAD i EU tvrde da pokret direktno finansijski pomaže Rusija, što iz stranke čvrsto poriču.\nIpak, najotvoreniji prema Rusiji je pokret “Pet zvezda”, koji vodi u anketama pred izbore koji bi u Italiji trebalo da se održe krajem godine.\nDosta im zlostavljanja SAD\nPokret “Pet zvezda” se zalaže za referendum o napuštanju evrozone, kao i za dizanje sankcija Rusiji i kompletan geo-politički zaokret od SAD-a i prema Moskvi.\nPanika u američkom Senatu: Rusi preko Venecuele ulaze u Ameriku\nAlesandro Di Batista, jedan od vođa stranke, rekao je da je era italijanske servilnosti prema SAD gotova.\nPribližavanje Italije Rusiji posebno smeta Nemačkoj , čija je kancelarka Angela Merkel bila glavna veza EU s Putinom. Italijani se nadaju se da će njihova zemlja popuniti prostor koji je nastao erozijom odnosa Merkelove i Putina nakon Ukrajine.\n(Skandalozno.rs, Izvor: kurir.rs/index.hr)\nBudite prvi sa komentarom na članku "NATO zabrinut: Jedna važna evropska članica se sve više približava RUSIJI! – VIDEO"


Referendum u Srbiji – građani odlučuju o promeni Ustava - Izazov\nRadio-televizija Srbije\t 16. januara 2022. 06:02\nReferendumsko pitanje glasi: "Da li ste za potvrđivanje Akta o promeni Ustava Republike Srbije?", a građani se izjašnjavaju zaokruživanjem odgovora "da" ili "ne".\nRepublička izborna komisija, koja je građanima na kućnu adresu dostavila detaljno objašnjenje predloga izmena, saopštila je da se amandmani odnose na pravosuđe i da se njima ne menjaju drugi delovi Ustava.\nGlasači sa Kosova i Metohije, budući da Priština nije dopustila Srbima da glasaju na referendumu, svoje pravo mogu da iskoriste na biračkim mestima u četiri grada centralne Srbije – Kuršumliji, Raški, Novom Pazaru i Vranju.\nReferendum, pored RIK-a, prati i Crta, koja je najavila da će kao domaća posmatračka misija rasporediti svoje posmatrače na 300 glasačkih mesta, na osnovu reprezentativnog i slučajnog uzorka na teritoriji cele Srbije, da prate kvalitet glasačkog procesa na dan održavanja referenduma.\nZa odluku dovoljna većina izašlih birača\nPromenu Ustava predložila je Vlada, a poslanici Skupštine Srbije izglasali su Predlog Akta o promeni Ustava.


"BiH će biti miran i stabilan prostor kada se raziđemo"\nŠta će biti s BiH ako uđe ovakva kakva je u EU, niti ona ovakva treba EU, niti ovakva EU treba BiH, rekao je srpski član Predsjedištva BiH Milorad Dodik, gostujući u emisiji Direktno na ATV-u odgovarajući na pitanje šta će biti sa BiH ako je ne prime u EU.\n"Mislim da BiH treba da se vrati na unutrašnji dogovor o nekoliko stvari i to u okviru onog izvornog Dejtona i da to održi, a da sve ovo ostalo ne funkcioniše, da sve ostalo pripada entitetima i da pokušamo još jedan novi krug ako je moguće da se zadrži taj međunarodni suverenitet BiH", rekao je Dodik.\nOn je dodao da ako se to ne završi onda ovaj narod treba jednog dana izaći na referendum i donijeti odluku o svojoj samostalnosti.\nDodik kaže da je uvjeren da je vrijeme drugačije nego kad je prije desetak godina počeo priču o referendumu.\n"Kada me zvao Frid koji je bio pomoćnik zamjenika državnog sekretara koji mi telefonom kaže 'gospodine Dodik ovo je naš zadnji razgovor'. Ja mu kažem 'vi ste izabrali, nisam ja' zato što ja neću da odustanem od te priče", naveo je srpski član Predsjedništva BiH.\nPodsjetio je da je prije nekoliko dana bilo pet godina od održavanja prvog referenduma.\n"Pokazali smo da možemo, ovaj narod se mora uvjeriti da može da odlučuje o tome, a ne neki stranci. Nije važno koji Amerikanac dolazi na mjesto ambasadora, već je važno šta je narodna volja i da li ima dovoljno karakterne lidere koji mogu da iznesu politički proces koji nije nimalo jednostavan", kazao je Dodik.\nOn je istakao da BiH nikad nije bila interes ni imperativ, niti je Srbima ikad bila potrebna. Kako je pojasnio Dodik, Srbi su u BiH "zgurani".\nDodik je ukazao da se priteklih 20 godina radilo na urušavanju Republike Srpske.\n"Mi nismo neke stvari dozvolili kao što je reforma policije na što sam ponosan", jasan je bio Dodik dodajući da se nije bojao Pedija Ešdauna, a kamoli da se sada boji nekog ambasadora koji nešto najavljuje.\nKako kaže Dodik, to što je neko predsjednik Amerike ne znači da treba da strepi pred njim.\n"Ja sam potpuno uvjeren da će prostor BiH biti miran, stabilan i da će imati značajan ekonomski potencijal i razvoj kada se mi raziđemo i kada bude svako svoja mala državica u kojoj će se izvršiti potpuna demilitarizacija", smatra Dodik.\nDodik je upitao šta američki ambasodor ima da se bavi evroatlanskim integracijama BiH.\n"To je isto kao kad bih ja rekao našem ambasadoru 'da američka spoljnopolitička orjentacija ne valja ja sam došao da vam kažem kako će to biti'", rekao je Dodik.\nIstakao je da nema pravo da iznevjeri ljude koji su glasali za njega dodajući da mu se na neki način stavljaju mete time što su mu krenuli na porodicu.\nDodik kaže kako nikad nikom nije prijetio, i ponovio da je BiH neodrživa. Upozorio je da se pojedini političari poput Branislava Borenovića sastaju sa stranim političarima i stalno šute dodvoravajući im se.\n"Tri premijera članica EU i dva predsjednika su mi rekli da od Bosne nema ništa i svima je jasno kako će se to na kraju završiti, samo je pitanje kako dotle", kazao je Dodik.\nDodik je govorio i o situaciji sa kiseonikom u Republici Srpskoj.\nRekao je da kada su SDS i PDP došli, da su oni u prva tri mjeseca izbacili sa rukovodećih mjesta sav SNSD-ov kadar bez obzira koliko mandat trajao i da je BiH zbog toga morala da plati mnoge kazne.\nO Aleksandru Zolaku, direktoru Agencije za lijekove BiH, Dodik je rekao da mu je žao što postoje ljudi koji su spremni da otvore bolno i teško pitanje kao što je o ljudima, smrti i životima.\n"Od njega se očekivalo da napiše pismo i da kaže 'ovdje postoji problem, evo vam 30 dana da to riješite. Sve dok oni nisu napravili taj svoj famozni Pravilnik snabdijevanje je išlo na način kako je to bilo i do sada i niko nije pravio problem. Znam čovjeka iz Laktaša koji je imao automehaničarsku radnju u vrijeme kad je bio slučaj beba u kliničkom centru '92 godine da je na poziv radija da svi oni koji imaju kiseonika da dostave u bolnicu, on je odvezao i taj kiseonik su primali ljudi. Nažalost, problem je nastao što je nestalo kiseonika", rekao je Dodik.\nDodik pita zašto Zolak, kad je već znalac, nije obavijestio da se radi o proceduri i dao rok od 30 do 60 dana da se to održi.\n"Postoji neka agencija koja je formirana da uvede red, a oni su uveli nered. Ne amnestiram nikoga. Postoje dokazi da taj kiseonik ima karakteristike najboljeg", kaže Dodik.\nOn je rekao da kakvo god bilo pakovanje kvalitet kiseonika od 99,92 posto ne može niko da ospori.\nRekao je da procedura nije bila pitanje života ili smrti i da njemačka kompanija Messer uvozi gas preko kompanije iz Trna i da tim stvara monopol.\n"Radi se o njemačkoj kompaniji, PDP se hvali da ima dobre odnose sa Nijemcima, možda je to sve zajedno dogovoreno", rekao je Dodik dodajući da ljudi trpe i da je unešena doza nesigurnosti stavljaući zdravstvene radnike u zapećak.\nDodik kaže da nije jasno ni da li je Pravilnik pravosnažan ili nije.\n"Kako to riješiti u Bosni koja je nikakva, koja nije zemlja, kako to riješiti", upitao je Dodik.\nRekao je da je zvao Zolaka i da mu se nije javio, da bi kasnije rekao: "Ja sam tu".\n"Čuj ja sam tu, kad si sve zabrljao", osvrnuo se Dodik na ovaj potez Zolaka.\nDodik je rekao kako želi da u sve ovo uvede jednu novu praksu.\n"Ovih dana će naša partija sjesti i donijeće jedan od zaključaka na kojim ću ja insistirati. Protiv koga se podigne tužbeni zahtjev za istragu, bez obzira što ja nemam povjerenje u tužioce biće automatski smijenjen sa svojih pozicija gdje se nalazi", jasan je bio Dodik.\nGovoreći o hapšenju direktora bolnice u Doboju Dodik je rekao da ako se procijeni opravdanost da će direktor biti smijenjen.\nOn je zatražio od tužilaštva da to dovede do kraja i da niko ne bude zaštićen.\nGovoreći o protestima opozicije, Dodik je rekao da u protestima koje organizuju i najavljuju stranke iz opozicije nema politike, već samo haranga.\n"Činjenica da su oni miting predstavili kao miting čitave Republike Srpske očigledno govori o debaklu. Toliko malo ljudi, polarizacija između njih, zviždanje jednih drugima, tuče i guranje koje su svjedočili sami između sebe, govori da su oni potpuno neartikulisana struktura koja nema ničega zajedničkog, osim mržnje prema Miloradu Dodiku", rekao je lider SNSD-a.\nPrema njegovim riječima, to nije dovoljno da bi on otišao.\n"Ja ću otići onda kada budem siguran da je i vlast i opozicija koji će sutra biti u Republici Srpskoj spremna da brani, do kraja, interese Republike Srpske, a za ove iz opozicije nisam u to siguran", ocijenio je Dodik.\nOn je rekao da je opozicija u parlamentu donijela neki zaključak samo da bi zaštitila BN televiziju, koja i nije ispoštovala određene procedure, navodeći da taj zaključak uopšte nije relevantan jer je donesen na Predstavničkom domu i nije potvrđen na Domu naroda.\n"Sve se špekuliše, ja nemam koga pozvati sa druge strane na razgovore i dogovore, da malo unormalimo ovu situaciju. Jedino mi preostaje da se borim i ja ću se boriti. Nemam razloga da odustajem. Sve što smo radili, radili smo časno, a ako je među nama bilo bitangi neka se obračunava pravosuđe", rekao je Dodik.\nIstičući da niko nije zaštićen ni od koga, on je dodao da ima silno nepovjerenje prema praksi da se tužbe pišu kada BN TV i neki portali počnu da pišu o nečemu, ili im tužilaštvo prije toga to dostavi.\n"Za razliku od ljudi koji misle da sam svemoguć, ja tu ništa ne mogu da uradim, jer je pravosuđe posebna grana vlasti u koju izvršna i zakonodavna vlast ne smiju da se miješaju. Pokušavam da izgradimo sistem tog tipa podjele vlasti i demokratskih institucija", rekao je Dodik.\nMeđutim, kako je naveo, u Banjaluci svi znaju kako žive tužioci i sudije.\n"Za neke podrške za neke pozicije u pravosuđu ja sam dobijao papire u kojima se nudilo čak 1,5 miliona evra samo da ćutim o nečemu, ali ja nisam ćutao", zaključio je Dodik.


IDDEEA raspisuje novi tender za izradu pasoša | Visokoin.com\nIDDEEA raspisuje novi tender za izradu pasoša\nDirektor Agencije za identifikacione dokumente, evidenciju i razmjenu podataka Bosne i Hercegovine (IDDEEA BiH) Edim Nesimi potvrdio je da će danas biti raspisan novi tender za izradu putnih isprava i trebao bi biti okonačan u narednih pet mjeseci, ali i da to neće ostaviti građane naše zemlje bez putnih isprava.\nNesimi je na pres-konferenciji u Banjoj Luci ukazao da su otklonjenje nedoumice o pitanju ranijeg tendera za izradu putnih isprava, te da će biti ispoštovane sve primjedbe Ureda za žalbe.\n– Imajući u vidu izvještaj Ureda za reviziju iz 2014. godine koji je dao mišljenje s rezervom, jer u ranijoj nabavci putnih isprava nije se, kako su smatrali, vodilo dovoljno računa o konkuretnosti, uspjeli smo da otklonimo sve te nedoumice – kazao je on i podsjetio da je u ranijem tenderu bio samo jedan ponuđač, a u drugom dva, firma iz Banje Luke “Mühlbauer” i fancuska kompanija “Gemalto“.\nIako je “Mühlbauer” izabran kao najbolji ponuđač, tender je poništen nakon žalbe francuske kompanije Uredu za razmatranje žalbi.\nNesimi je rekao da je posao izrade putnih isprava specifičan i da malo kompanija može da zadovoljni sve uvjete.\n– Ipak, uspjeli smo da otvorenošću postupka omogućimo prisustvo i druge kompanije. Nažalost, i na ovaj postupak uslijedila je žalba drugog ponuđača i rješenjem Ureda za žalbe postupak je poništen – pojasnio je Nesimi i dodao da sada imaju pripremljenu tendersku dokumentaciju s uvaženim primjedbama i očekuju da što prije krene nova nabavka što će osigurati nesmetano izdavanje putnih isprava.\nKazao je da u IDDEEA-i smatraju da ne smije biti problema u izdavanju putnih isprava, pa i eventualno zatražiti produženje postojećeg ugovora, do okončanja tenderske procedure u drugom postupku.\n– Mislim da ne bi trebalo da bude problema o pitanju materijala za izradu pasoša kod firme iz Banje Luke – istakao je direktor IDDEEA-e uz uvjeravanje da se neće desiti da u BiH nema pasoških knjižica, jer im aktuelni ugovor važi do aprila naredne godine.\nKazao je da ova agencija ne može biti odgovorna za moguće krađe identiteta, ističući da je sistem IDDEEA-e takav da je nemoguće da dvije osobe imaju iste matične brojeve.\nS druge strane, smatra da su jedna od najslabijih karika matični uredi.\nKada je u pitanju izgradnja zgrade u Banjoj Luci, kazao je da Vijeće ministara BiH nije usvojilo dopunu odluke da bi se osigurao finansijski okvir za taj posao.\n– Smatrali smo da je ta odluka važna – rekao je Nesimi i podsjetio da je usvojen zaključak o privremenom prekidu posla do te odluke Vijeća ministara.\nOdređene građevinske kompanije podnijele su žalbu na odluku IDDEEA-e da poništi tender za izgradnju 16,3 miliona KM vrijedne zgrade IDDEEA u Banjoj Luci. Firme koje su se prijavile na tender za izgradnju zgrade za smještaj sjedišta organizacionih jedinica IDDEEA smatrale su da je tender neopravdano poništen.\n– Ured za razmatranje žalbi poništio je taj zaključak i naložio da se nastavi postupak javne nabavke, što je i učinjeno – dodao je Nesimi i precizirao da se neće čekati odluka Vijeća ministara, na šta ih obavezuje i izvješaj Ureda za reviziju za 2015.\n“Pala” dva tendera\nO svemu će, dodao je, informirati i Vijeće ministara BiH.\nSmatra da druge institucije treba da daju odgovor da li će neko snositi odgovornost jer su dosad “pala” dva tendera koje je raspisivala ova agencija.\nNaglasio je i da je usvojena strategija rada IDDDEEA-e za period od 2016. do 2020. godine, što postavlja osnove za razvoj ovog sistema.\nDirektor IDDEEA-e je najavio i da će tražiti dodatno zapošljavaje neophodnog kadra, elektrotehničke i informatičke struke.


Bh. političari (ne) prihvataju podršku Evropskog parlamenta - Klix.ba\nBh. političari (ne) prihvataju podršku Evropskog parlamenta\n27.1.2014. u 10:19\n"Izvještaj koji govori o potrebi usvajanja seta antikorupcionih zakona je nešto što ohrabruje, jer to zaista treba BiH. Također, dobro je da je u izvještaju skrenuta pažnja na snage koje ugrožavaju državnost BiH i da se o tim stvarima međunarodna zajednica treba ozbiljno pozabaviti", izjavio je za Fenu predsjedavajući Predstavničkog doma Parlamentarne skupštine BiH poslanik Socijaldemokratske partije (SDP) BiH Denis Bećirović povodom Izvještaja o BiH koji je Komitetu za vanjske poslove Evropskog parlamenta podnijela njemačka zastupnica Doris Pack.\nIzrazio je želju da mišljenje evropskih parlamentaraca uvijek bude utemeljeno na činjenicama.\nPoslanik Hrvatske demokratske zajednice HDZBiH u Predstavničkom domu PSBiH Mato Franjičević podržava naznake ozbiljnijeg i konkretnijeg angažiranja Evropskog parlamenta, kao i njegovog većeg fokusiranja na probleme u BiH.\n"Međutim, nikakve ideje i intervencije izvan BiH ne mogu biti surogatne, jer mogu zamijeniti naše unutarnje napore koje mi sami moramo uložiti iz perspektive naše istinske volje da idemo u smjeru evropskih integracija. Taj hod onda podrazumijeva prihvatanje načela koja se deklarativno, a ne istinski prihvaćanju", kazao je Franjičević u izjavi za Fenu.\nKomentirajući podršku Evropskog parlamenta formiranju vrhovnog suda BiH, Franjičević kaže da HDZBiH ne bježi od ideje da je potrebna reforma pravosudnog sustava u BiH u smislu formiranja vrhovnog suda BiH ili apelacijskiog suda.\n"Rasprave u Parlamentu BiH ne daju nam velike naznake da se mora ili da će se uraditi velike stvari. To je još zapelo u različitim okvirima pojedinih stranaka", kazao je za Fenu poslanik Saveza za bolju budućnost (SBB) BiH u Predstavničkom domu PSBiH Mirsad Đugum.\n"S obzirom na to da HDZBiH računa na snažniju podršku Evropske unije zbog članstva Hrvatske u EU, posebno nakon predstojećih izbora za Evropski parlament, mislim da ovo nije samostalni istup Doris Pack, jer ima dosta lobiranja Hrvatske", kaže poslanica Srpske demokratske stranke (SDS) u Predstavničkom domu Parlamentarne skupštine BiH Aleksandra Pandurević.\nOcjenjuje da "situacija nije nimalo naivna u kontekstu što HDZBiH i HDZ 1990 blokiraju provođenje presude „Sejdić-Finci“", navodeći da se na takav način „želi izdjejstovavati raspakivanje Dejtonskog mirovnog sporazuma, što su i amandmani Doris Pack“.\n"Takva koordinirana aktivnost neće ništa donijeti pozitivno BiH, koja jedino može napraviti nove jazove, podjele i produbiti postojeće probleme", mišljenja je Pandurević.\nPoslanik SNSD-a u Predstavničkom domu PSBiH Drago Kalabić u izjavi za Fenu kaže da Evropa mora imati više razumijevanja za BiH, jer je „Evropa kreirala značajan dio rješenja unutar BiH, koja su se pokazala veoma lošim“.\n"Tako naiđete na zid šutnje kada je u pitanju Zakon o javnim nabavkama ili funkcionisanje Uprave za indirektno oporezivanje ili poreski sistem. Sve to preuzeli smo iz Evropske unije, a što je negativno značajno povećalo poziciju BiH u smislu korupcije i kriminala", rekao je Kalabić.\nOvakvi stavovi predstavnika Republike Srpske za poslanika Stranke za BiH u Predstavničkom domu Parlamentarne skupštine BiH Beriza Belkića su razočaravajući, jer kako ističe za Fenu „Doris Pack se zaista trudi da BiH da vjetar u leđa, ali su očigledni drugačiji odnosi unutar zemlje, gdje se bh.političari veoma teško mogu fokusirati na provođenje presude „Sejdić-Finci“, odnosno mehanizam kordinacije“.\nKomitet za vanjske poslove Evropskog parlamenta podržao je u utorak izvještaj o Bosni i Hercegovini koji je podnijela njemačka zastupnica Doris Pack.\nTo je po priječima poslanika Stranke demokratske akcije (SDA) u Predstavničkom domu parlamenta BiH Senada Šepića „dobro za bh.građane da je BiH ponovo u fokusu u Briselu“, dok „očito nije dobro za političke lidere, kojima odgovara stanje u kojem se država nalazi“.\n"Stavljanje BiH na evropske tračnice trebamo iskoristi. To treba biti najdirektniji poziv svima onima kojima su puna usta Evrope da počnu s konkretnim djelovanjem", kazao je Šepić u izjavi za Fenu.\nDoris Pack je naglasila da EU očekuje hitnu borbu protiv korupcije i organiziranog kriminala.\nU tom smislu Šepić naglašava da na antikorupcionim zakonima i sistemu obrazovanja treba bazirati djelovanje bh. političara.\n"S obzirom na činjenicu da 80 posto građana u anketama ističe želju za članstvom BiH u EU onda i osamdeset posto našeg političkog djelovanja i istupanja mora biti vezano za ispunjavanje uslova za pristupanje BiH EU", kaže je Šepić.\nKonačni tekst rezolucije naći će se pred poslanicima Evropskog parlamenta do polovine februara.\nEvropski parlament Parlament BiH\nZagreb: Osam godina tjerao "roba" da prosjači, zaradio 255.000 KM\n27.01.2014. u 10:21\nBanja Luka: Uhapšen zbog krađe nakita u vrijednosti 10.000 KM\n27.01.2014. u 09:38


BRISEL 14. JUNA 2021.\nMinistri ECOFIN-a razgovaraće o stopama PDV-a\nMinistri finansija Saveta za ekonomska i finansijska pitanja na sastanku planiranim za 18. jun razgovaraće o pitanjima PDV-a i ekonomskom oporavku od korona krize u Evropi. Pored toga, ministri će razmeniti mišljenja o finansijskim uslugama, fiskalnoj održivosti, evropskom semestru 2021. kao i stanju bankarske unije. Ministri će takođe odobriti uslove za sastanak ministara finansija G20 koji bi trebalo da se održi od 7. do 10. jula 2021.\nMinistri će raspravljati o stopama PDV-a koje će činiti modernizovani režim stopa PDV-a u EU. Takođe će se razgovarati o upotrebi izuzeća od PDV-a za mere preduzete u javnom interesu na nivou EU, kao što je PDV tretman robe i usluga koje Unija distribuira državama članicama za hitnu upotrebu, kao što je ranije ove godine Komisija predstavila.\nPored toga, ministri će razgovarati o Instrumentu sledeće generacije EU, koji je od ključne važnosti za plan oporavka EU i rešavanje ekonomskih izazova izazvanih korona krizom, kao i o sprovođenju bespovratnih sredstava i zajmova dostupnih za javne investicije i zajmova u iznosu od 672,5 milijardi evra. reforme u državama članicama.\nJunski paket prekršaja Evropske komisije\nEvropska komisija objavila je svoj paket za kršenje zakona za jun 2021. godine u kome se navode pravne radnje koje Komisija sprovodi protiv država članica koje ne ispunjavaju obaveze prema zakonu EU.\nKomisija je Bugarskoj izdala zvanično pismo sa zahtevom da ukine subvencije za podružnice koje podležu „alternativnim oblicima oporezivanja“ sadržane u transpoziciji Direktive o izbegavanju poreza. Bugarska ima dva meseca da odgovori na pitanja koja je pokrenula Komisija pre nego što izda obrazloženo mišljenje.\nTakođe u vezi sa Direktivom o izbegavanju poreza, Nemačka je dobila obrazloženo mišljenje zbog neuspeha da saopšti sve potrebne nacionalne mere koje u potpunosti primenjuju pravila o izlaznom porezu ATAD1 i zbog neuspeha da saopšti sve potrebne nacionalne mere u pogledu neusklađenosti sa trećim zemljama od ATAD2. U odsustvu mera koje se saopštavaju, Komisija može predmet uputiti Evropskom sudu pravde.\nPored toga, Komisija je Švedskoj poslala zvanično pismo sa zahtevom da izmeni svoja pravila koja ograničavaju poreski odbitak kamata plaćenih povezanim kompanijama osnovanim u drugim državama EU / EEA, zbog nespojivosti njenog nacionalnog zakonodavstva sa pravom EU, u skladu sa presudom Suda pravde C-484/19 Lekel, kojom je utvrđeno da su švedska pravila rezultirala neopravdanim ograničenjem slobode osnivanja. Švedska ima dva meseca da odgovori na pitanja koja je pokrenula Komisija pre nego što izda obrazloženo mišljenje.\nKomisija je takođe poslala obrazložena mišljenja Mađarskoj, Holandiji i Poljskoj jer nisu u potpunosti pravilno primenili petu direktivu o sprečavanju pranja novca u nacionalni zakon. Države članice morale su da u potpunosti primene Direktivu do 10. januara 2020. Države članice imaju dva meseca da osiguraju da je njihovo nacionalno zakonodavstvo u skladu sa Direktivom, u protivnom Komisija može odlučiti da slučajeve uputi Sudu pravde. Komisija je u saopštenju za javnost u vezi sa paketom za kršenje pravila navela da će čvrsto sprovođenje pravila o BPPN biti prioritet u osiguravanju integriteta finansijskog sistema EU u post-COVID eri.\nPlatforma za poresku saradnju - Radionica o ulozi oporezivanja u postizanju rodne ravnopravnosti\nPlatforma za poresku saradnju održaće radionicu 15. juna o ulozi oporezivanja u postizanju rodne ravnopravnosti. Stručnjaci iz PCT partnera (MMF, OECD, UN i Svetska banka), vlada, istraživačkih centara, akademske zajednice i civilnog društva razgovaraće o tome kako poreska politika i poreske i carinske uprave mogu uticati na rodnu ravnopravnost, posebno u kontekstu pandemije COVID-19 , istražiti napredak u prikupljanju podataka i metodologiji i istražiti mogućnost uključivanja inicijativa za rodnu ravnopravnost u poreske reforme.\nCFE i Globalna platforma poreskih savetnika (GTAP) snažno se zalažu za kreatore politike da integrišu rodni element u poresku politiku, posebno pozivajući se na potencijal povećanog poreskog morala. U izjavi iz maja 2019. godine podržali smo projekte koje vodi UN, a koji su nedavno promovisali svest o rodnom integrisanju u oblast upravljanja javnim finansijama putem svojih rodno odgovornih inicijativa za oporezivanje i budžetiranje. Promovišući rodno neutralnu raspodelu resursa i povećanje prihoda, vlade doprinose pravičnijim društvima i više prilika za sve. CFE i GTAP u potpunosti podržavaju rodno odgovorne politike kao sredstvo za poboljšanje percepcije pravičnosti i uspostavljanje fiskalne jednakosti među svim građanima, bez obzira na pol.\nKomisija EU usvaja uredbu o e- trgovini sa PDV-om\nKomisija EU je sada usvojila i implementirala uredbu za e-trgovinu sa PDV-om, koja se odnosi na proširenje posebne šeme za isporuke robe elektronskim interfejsima kako bi pokrila sve daljinske prodaje dobara i usluga izvršenim za lica koja nisu poreski obveznici.\nIzmene i dopune uredbe o sprovođenju utvrđuju pravila u vezi sa razmenom evidencija koje vode poreski obveznici ili njihovi posrednici i određuju nadležne organe odgovorne za koordinaciju administrativnih istraga.\nVebinar CFE poreske akademije o razvoju kriptovaluta & digitalna regulacija - 17. jun\nVebinar u junu 2021. godine u CFE Poreskoj akademiji obradiće temu „Razvoj kriptovaluta i digitalnih propisa za poreske savetnike“, ispitujući značajna dešavanja u sferi kriptovaluta i e-imovine sa čime poreski savetnici treba da budu upoznati, procese digitalne transformacije u Evropi i Italiji, kao i održivu tranziciju i primenu tehnologija koje mogu biti od pomoći.\nVebinar će se održati u četvrtak, 17. juna 2021. u 16:00 CEST.


Bekap i spašavanje obrisanih podataka na laptopu - Servis Racunara\nBekap i spašavanje obrisanih podataka na laptopu\nSpašavanje obrisanih (izgubljenih) i bekap podataka – laptop servis u Beogradu\nSpecijalistički servis računara Doktor Mobil u Beogradu stoji Vam na raspolaganju ako Vam je potrebna profesionalna usluga spasavanja obrisanih ili izgubljenih podataka i bekapa podataka na laptop, netbook i notebook računarima.\nObrisani ili izgubljeni podaci na laptopu\nPodaci koje imate na Vašem laptop računaru čuvaju se na hard disku, što važi za sve vrste fajlova u Vašem kompjuteru, kao što su raznovrsni dokumenti, tekstovi, fotografije, video zapisi, igrice, itd, ali i sistemski fajlovi i programi koje koristite za redovan rad laptopa.\nDo brisanja ili gubljenja podataka sa laptopa može doći iz različitih razloga, a najčešći su problemi, kvarovi ili oštećenja na hard disku ili slučajno neželjeno brisanje fajlova od strane korisnika usled greške, dekoncentrisanosti ili nepažnje.\nHard disk je osetljiva hardverska komponenta na kojoj, zbog velikih oscilacija u naponu strujnog napajanja, virusa ili nekog drugog uzroka, može doći do mehaničkih ili logičkih oštećenja, kvara elektronike, oštećenja firmware-a, motora, magnetnih glava, kondenzatora na kontroleru hard diska, neispravnosti RAID-a, loših sektora, obrisanih particija i brojnih drugih problema.\nRezultat toga će biti prilično neprijatna situacija za svakog vlasnika laptopa – nemogućnost pristupa i čitanja fajlova sa hard diska i opasnost od trajnog gubljenja dragocenih podataka.\nGlavni savet u takvoj situaciji je da ne pokušavate sami da rešavate kvar na hard disku i spašavate podatke jer to uglavnom nije moguće u kućnim uslovima (potrebni su specifični uslovi, alat, kao i znanje i iskustvo), a instaliranjem nepouzdanih programa za bekap podataka možete prouzrokovati veća i trajnija oštećenja hard diska.\nSpašavanje podataka sa laptopa i bekap podataka\nSpašavanje podataka (Data Recovery) sa laptop računara i bekap podataka su važne specijalnosti kojima se uspešno i efikasno dugi niz godina bavimo u laptop servisu Doktor Mobil.\nAko imate takav problem, slobodno nam se obratite i mi ćemo učiniti sve što možemo da spasimo podatke sa Vašeg laptopa i napravimo Vam pouzdan i siguran bekap (backup) važnih podataka.\nTim iskusnih servisera Doktor Mobil servisa će uraditi pažljivu dijagnozu stanja hard diska na Vašem laptopu, iščitati izgubljene ili obrisane podatke i sačuvati ih na drugom hard disku ili nekoj drugoj vrsti eksterne memorije.\nOštećen hard disk pokušaćemo, ukoliko to realno bude moguće, da popravimo i oporavimo, a ako je njegova popravka nemoguća ili neisplativa, ponudićemo Vam zamenu uništenog hard diska novim.\nNakon detaljne kontrole ispravnosti i performansi rada hard diska, napona na napajanju i kontrolera diska na matičnoj ploči, izvršićemo vraćanje spašenih podataka kako biste, uz rezervni bekap podataka, dobili svoj laptop u optimalnom i stabilnom radnom stanju.\nSpašavanje i bekap podataka u servisu Doktor Mobil uspešno i profesionalno vršimo sa laptopova i prenosnih uređaja svih poznatih brendova (Dell, Acer, Lenovo, Toshiba, HP, Asus, Samsung, Fujitsu, MSI…), kao i sa drugih vrsta digitalnih medija (memorijskih diskova, USB Flash diskova, SD i Micro SD kartica, CD/DVD diskova i dr).\nTu smo da Vam pomognemo i damo sve od sebe kako bismo rešili problem koji imate sa laptopom, bilo da je u pitanju spašavanje i bekap podataka ili neka druga intervencija. Vaše je samo da nam se javite na telefone Doktor Mobil servisa ili da nam pišete preko formulara u nastavku ovog teksta, a ostalo je naša briga.


Potpisan Memorandum o saradnji na jačanju lokalnog partnerstva\nStvaranje uslova za zajednički nastup prema EU fondovima\nNakon preliminarnih razgovora u martu ove godine, predstavnici Vlade i općina u sastavu BPK-a, Službe za zapošljavanje, ALDI-ja, Udruženja poslodavaca te Privredne i Obrtničke komore danas su potpisali Memorandum o saradnji na izgradnji i jačanju programa lokalnog partnerstva.\nOvo partnerstvo podrazumijeva trajni dijalog između Vlade BPK-a, Službe za zapošljavanje, obrazovnih ustanova, općina, poslodavaca i civilnog društva, kao i njihovu sposobnost da zajednički izrađuju i provode strategije i planove prilagođene potrebama ekonomije te se na taj način djelotvornije bore protiv nezaposlenosti i potiču na aktivnije sudjelovanje u zajednici.\n– Ovo je formalni način udruživanja u procesu apliciranja projekata prema Evropskoj uniji i drugim fondovima. I u zemljama u okruženju trend je da se aplikacije za projekte podnose putem lokalnih partnerstava, koja predstavljaju udruživanje vladinih i nevladinih organizacija te drugih relevantnih faktora, čime se stvara veća kompetencija u pristupu prema fondovima – kazao je premijer Emir Oković kao potpisnik memoranduma u ime Vlade BPK-a.\nMemorandumom je dogovorena zajednička saradnja u pripremi prijedloga projekata od općeg interesa koji imaju za cilj povećanje zaposlenosti, promoviranje cjeloživotnog učenja i obrazovanja usklađenog sa potrebama radnog tržišta, postizanje visokog nivoa socijalne zaštite te unaprjeđenje ukupnih životnih i radnih uslova.\nGlavni nosioci aktivnosti na pripremi prijedloga projekata i njihovoj implementaciji bit će Vlada, Služba za zapošljavanje i Agencija za lokalne razvojne inicijative (ALDI), a Memorandum podrazumijeva i formiranje posebne radne grupe koja će raditi na njegovoj implementaciji.\n– Svi članovi radne grupe morat će dati svoj doprinos radi izrade što kvalitetnijih projekata odnosno grupe projekata za svaku lokalnu zajednicu kako bismo nastupili prema Evropskoj uniji. Mi smo ostvarili kontakte sa njihovim predstavnicima i već naredne sedmice imamo zakazan sastanak kako bismo definisali specifične ciljeve ove saradnje – istakla je direktorica ALDI-ja Vildana Drljević.


Održan humanitarni koncert KUD-a “Zelengora”\nU organizaciji Kulturno-umjetničkog društva „Zelengora“, proteklog vikenda u Sportskoj dvorani u Gacku održan je humanitarni koncert kojim je obezbijeđen dio sredstava za pomoć kulturno-umjetničkom društvu “Šamac” iz Šamca.\nHumanitarno veče, igrom i pjesmom, pomogli su gostujuće društvo „Izvor D.T.“ iz Beograda i KUD „Sveti Jovan Vladimir“ iz Bara, solistkinje Danka Ilić i Sonja Babić kao i sam domaćin večeri, KUD “Zelengora” Gacko.\nTokom večeri, od prodatih ulaznica prikupljena su sredstva u iznosu od 402 KM, s tim što su i članovi KUD-a „Zelengora“ individualno prikupili sredstva u iznosu od 850 KM. Takođe, na humanitarnoj utakmici prikupljeno je 106 KM, a kupovinom karata u vrijednosti od po 300 KM pomogli su i sindikati Opštine Gacko i Rudnika i TE Gacko.\nSponzori koncerta bili su JU „Kulturno-sportski“ centar, kao i sindikat Opštine Gacko i sindikat RiTE Gacko.


INSAJDER - Nedimović: Meso iz Srbije bezbedno, zabrana uvoza u Rusiju iz administrativno-tehničkih razloga | Vestinet.rs\nPočetna TEMA DANA\tINSAJDER – Nedimović: Meso iz Srbije bezbedno, zabrana uvoza u Rusiju iz administrativno-tehničkih razloga\nMinistar poljoprivrede Branislav Nedimović tvrdi da je meso četiri srpske kompanije kojima je privremeno zabranjen uvoz u Rusiju „apsolutno bezbedno i da je u ovom slučaju reč o administrativno tehničkim uslovima, koje ima svaka država“.\n„Postoje neka pravila koja su promenjena poslednjih meseci, druga su promenjena pre godinu dana, sada je stvar pristupa implementaciji“, naveo je ministar.\nRuske vlasti su donele odluku da privremeno obustave uvoz mesa i mesnih prerađvina prozvedenih u kompanijama Matijević, Big bul fuds , Zlatiborac i Karnerks zbog „ozbiljnih nepravilnosti“ uočenih tokom inspekcije.\n„Izveštaj Uprave za veterinu biće poslat u narednih sedam osam dana u Rusiju, i ja se nadam da ćemo do posete ruskog ministra poljoprivrede raščistiti ovu stvar“, naveo je Nedimović.\nNa pitanje o problemu klanja „neidentfokovanih životinja“, rekao je da se to desilo u jednoj klanici kompanije Matijević gde je postojao nedostatak ušnih markica na dva grla.\n„Nije odgovor da su markice otpale, moramo biti pažljivi po tom pitanju“, naveo je ministar.\n„Rusi imaju neke propise i iz osamdesetih godina ali imaju i nove, i morate da poštujete sve te procedure ukoliko želite da izvozite“, rekao je Nedimović.\nPodsetimo, ruske vlasti donele su odluku da privremeno obustave uvoz mesa i mesnih prerađevina prozvedenih u kompanijama Matijević, Big Bul Fuds, Zlatiborac i Karneks zbog kako je navedeno u odluci ruske inspekcije „ozbiljnih nepravilnosti“ uočenih tokom inspekcije koja je sprovedena sredinom aprila ove godine.\nRuska inspekcija dalje navodi da su tokom provere otkriveni prekršaji od kojih su neki, kako piše, kritični.\nTako je ustanovljeno između ostalog “klanje neidentifikovanih životinja i kršenje sanitarno-higijenskih normativa”.\n(Insajder, tv Prva)\nBranislav Nedimovićministar poljoprivrede


Projekat se realizuje u saradnji sa Unicefom, Ministarstvom za ekonomiju i regionalni razvoj iSvetskom turističkom organizacijom.\nOvo bi, s jedne strane, moglo dovesti do razvoja sela preko diversifikacije turističkih i privrednih aktivnosti u seoskim područjima RS, a sa druge strane, do popravljanja položaja seoske dece i omladine i kvaliteta njihovog obrazovanja ali i podizanja akademskih, obrazovnih i životnih kompetencija sve dece i omladine (budućih građana RS) preko podizanja kvaliteta različitih vidova vanškolskog učenja (npr. rekreativne nastave, nastave u prirodi i slično).\nPoznavanje i zaštita životne sredine (pored poznavanja stranih jezika i informacionih tehnologija) jeste među nacionalnim prioritetima u obrazovanju evropskih i drugih zemalja i mnogi ih izdvajaju u bazične principe školovanja (cross cutting issues).\nZakon o osnovnom obrazovanju obavezuje škole da učenicima ponude vanškolske aktivnosti (nastava u prirodi, rekreativna nastava, ekskurzije) tokom njihovog obaveznog školovanja. Vanškolske aktivnosti su deo obaveznog godišnjeg plana rada svih škola i jedan od indikatora kvaliteta u obrazovanju. S druge strane, deca ih pohađaju dobrovoljno uz dopuštenje i finansiranje od strane roditelja. Ova specifična pozicija vanškolskih aktivnosti (da su i obavezne i dobrovoljne) omogućuje da se ulože posebni napori da se poveća broj dece koja učestvuju u vanškolskim aktivnostima i da se angažuju raznovrsni potencijali u Srbiji koji mogu da obezbede i jeftin (pristupačan) i obrazovno efikasan i održivi SOT.\nGlavna uloga OF je da inicira seoski obrazovni turizam: da se prostorni, prirodni, kulturni i ljudski resursi seoskih škola i okolnih seoskih sredina mobilišu u cilju pružanja specifičnih obrazovnih usluga.\nOF je definisao tri oblika obrazovne ponude (seoska škola kao centar obrazovnog tutizma, obrazovna farma, centri za obrazovanje i rekreaciju u seoskim sredinama), definisao je pravce razvoja tih oblika i uslove za konkurs za tender za razvoj tih modela obrazovnog turizma).\nPredlozi OF su ušli u master plan razvoja turizma u Srbiji.Očekuje se probna primena tih modela u četriri regiona Srbije.


Peticijom protiv pripjanja škole - JUGPRESS\nMeštani GO Pantelej spremaju peticiju protiv pripajanja OŠ „Jovan Jovanović Zmaj“ iz Malči školi u Matejevcu\nNovopredložena mreža škola , o kojoj će se sutra raspravljati na sednici Skupštine grada Niša, izazvala je nezadovoljstvo meštana nekoliko sela sa teritorije Gradske opštine Pantelej. Oni negoduju zbog toga što po rešenju, koje je usvojilo i Gradsko veće, OŠ „Jovan Jovanović Zmaj“ u Malči gubi status matične škole i pripaja se školi u Gornjem Metejevcu. Tim povodom najavili i peticiju koju potpisuju, a koju će predati rukovodstvu opštine kojoj pripadaju- rekao je Bratimir Vasiljević, predsednik GO Pantalej na današnjoj sednici Skupštine Gradske opštine Pantelej.\nPredsednik ove opštine rekao je da se o mreži škola već razgovaralo na sednici Skupštine GO Pantelej. Ni rukovodstvo opštine ne slaže sa ovim rešenjem jer, kako kaže, to će doneti mnogo problema meštanima ovih sela. Dodao je i da će opština Pantelej da se obrati i Ministarstvu prosvete, jer oni su tu zbog građana i moraju da se postaraju da njima bude najbolje.\n„ Na taj način isturena odeljenja u šest sela ostaje bez matične škole, odnosno njihova nova matična škola nalazila bi se u Gornjem Matejevcu“kaže Vasiljević i dodaje da ukoliko ovakav predlog bude usvojen na Škupštini Grada roditelji iz sela, Malče, Gornje Vrežine, Jasenovika, Pasjače, Vrela, gde se nalaze isturena odeljenja, odlazili bi po dokumentaciju u školi koja se nalazi u Gornjem Matejevcu, kaže Vasiljević.\n„ Neizvodljivo je ni to da sekretar iz matične škole jednom nedeljno obilazi isturena odeljenja zbog izdavanja dokumentacije. Kako se ovde radi o šest isturenih odeljenja on nikada ne bi bio u matičnoj školi, ili bi morao, dokumentaciju da preseli u isturena odeljenja“, dodao je Vasiljević.\nOn kaže da bi idealno rešenje bilo da se OŠ „Jovan Jovanović Zmaj“ pripoji škola iz Gornje Vrežine što je geografski prirodno jer je od Malče udaljena svega dva kilometara. U tom slučaju OŠ „Jovan Jovanović Zmaj“ bi imala 17 odeljenja i ispunila bi ejdan od osluva da ostane matična škola. Sličan predlog je predat i radnoj grupi kada se radila mreža škola o kojoj je nedavno bilo reči i na Gradskok veću, ali se od ovog predloga, koji je bio najpre prihvaćen, u međuvremenu odustalo.\nPeticija je potpisana a konačnu reč daće Skupština Grada Niša koja počinje sutra u 9,00 sati.


Radnički i Novi Beograd u finalnoj borbi za trofej Kupa - Ritam Grada - vesti Kragujevac\nNaslovna Sport Radnički i Novi Beograd u finalnoj borbi za trofej Kupa\nVaterpolisti Radničkog pokušaće da dođu do prvog ovosezonskog trofeja, Kupa Srbije, u finalnom duelu sa Novim Beogradom, koji je na programu u utorak od 19 časova, na bazenu „Milan Gale Muškatirović“, u Beogradu.\nKragujevčani su se vratili na mesto uspeha, gde su 2019. godine podigli isti pehar, ali i neuspeha, pošto su prošle godine ispustili odbranu trofeja na peterce, protiv Crvene zvezde. Za ovaj poraz revanširali su se „crveno-belima“ u jučerašnjem polufinalu (9:8) i sasvim zasluženo se plasirali u četvrto uzastopno finale Kupa Srbije. U tom duelu držali su konce igre u svojim rukama sve do poslednje deonice, kada su od „plus četiri“ došli u situaciju da strepe za prolaz.\n– Čestitao bih ekipi i stručnom štabu na plasmanu finale. Moram da priznam da je pobeda bila zaslužena, u jako teškoj utakmici sa Zvezdom, na domaćem bazenu, pred njihovim navijačima, u pravoj sportskoj atmosferi kakvu zaslužuje jedno polufinale Kupa. Dobro smo otvorili meč, ali smo imali smo mali pad u igri u trećoj i pogotovo četvrtoj četvrtini, što je prouzrokovalo da utakmica uđe u egal. To ne sme da nam se ponovi u sutrašnjem finalu ako želimo da dođemo do trofeja – rekao je Filip Janković, kapiten Radničkog.\nSa druge strane, i Novi Beograd je kontrolisao dešavanja u utakmici sa Partizanom i eliminisao „crno-bele“ sa 8:5, čime je izborio megdan sa Kragujevčanima u reprizi prošlogodišnje finalne serije Super lige. Za razliku od prošle sezone, kada je Radnički bio uspešniji i u Super ligi i u Kupu, silno pojačani Novobeograđani su dva puta ove godine na domaćem bazenu nadigrali Šumadince, u prvenstvu i Ligi šampiona.\n– Izgubili smo dva puta, na njihovom bazenu, ali mislim da i te kako imamo šanse, iako je Novi Beograd izuzetno kvalitetna ekipa, stvorena za velika dela. Gotovo da nemaju slabu tačku u timu. Znamo odakle nam preti najveća opasnost, kroz celu sezonu se vidi da su njihove udarne igle Mandić, Duško Pijetlović, Vlahopulos, Jakšić i Strahinja Rašović, kog jako dobro poznajemo, kao i on nas. Uz to imaju još mnogo drugih igrača koji mogu da dođu do izražaja i očekujem jako tešku utakmicu. Naš najjači adut je timska igra koja nas je krasila kako ove, tako i prethodnih godina i mislim da će presuditi veća želja i agresivnost, što je čest slučaj u finalnim utakmicama – zaključio je Janković.\nDirektan prenos finalne utakmice obezbeđen je na RTS2.\nPrethodni članak“Abrašević” održao Novogodišnje koncerte\nSledeći članakSindikat IZJZ: Vasiljević nije smenjen zbog loših bilansa


Crveno zlato | Reci da\nVolimo personalizovano prstenje koje pokazuje jedinstvenu ličnost onog ili one koja ga nosi. Kada je personalizacija u pitanju, u bridal svetu nema više pravila – tačnije, dozvoljeno je prekršiti svako od njih dok god ste sigurni da ćete prsten nositi još mnogo godina.\nCrveno zlato nosi dašak romantike i zato je uvek popularno u bridal svetu, bilo kao akcent ili u kombinaciji sa drugim plemenitim metalima. U sklopu sa platinom prstenu može dati veoma avangardan izgled.\nSrećno u izboru i, bez obzira da li ste upravo dobili verenički prsten ili tek treba da zajedno odaberete burme, ne zaboravite da je selfi sa novim prstenom obavezan!


Naš festival ugostiće prvi put jednog od vodećih francuskih i svetskih reditelja srednje generacije, Filipa Kena, s predstavom koja je nastala u koprodukciji rediteljeve kompanije iz Pariza i poznatog Kameršpilea iz Minhena. Kako se najavljuje, u specifičnom, za njega prepoznatljivom vizuelnom okviru i ironijskom diskursu, Ken razvija nadrealnu viziju "ekološke revolucije" koju pokreću nezaposlena strašila: ona su ostala bez posla iz različitih razloga, između ostalog, zbog uništavanja gradskih bašta i udara korporacija na samostalne poljoprivrednike. Kraj je otvoren, jer ostaje upitanost da li je ova predstava autentični poziv na "ekološku revoluciju", ili ironični komentar o njenoj iluzornosti, jalovosti.\nPrethodna predstava "Klimatski plesovi" posveta je planinskom kraju iz kog je majka koreografkinje Amanda Pinje, a čiji su ekosistemi ugroženi projektima multinacionalnih kompanija.\n- U scenskom pogledu, reč je o vizuelno-atmosferskoj instalaciji koja simbolički asocira na planinski krajolik, ali koji je živ, diše, kreće se. To se sve dočarava postepenim, sporim i stilizovanim kretanjem, te izdvajanjem koreografisanih tela iz dotičnog vizuelnog okruženja, a što ima naglašeni ritualni karakter. Isti karakter ima i završni ples koji kao da pruža metakomentar: savremenom zapadnom civilizacijom nije ugrožena samo iskonska priroda već i drevne kulture - reči su selektora Ivana Medenice.\nPREDSTAVA "Farm fatale" neočekivano je dobila reprizno izdanje zato što se, zbog aktuelne epidemiološke situacije, s Bitefa izostao berlinski teatar Šaubine, s Ibzenovim "Neprijateljem naroda" u režiji Tomasa Ostermajera.\nBitef Pozorište Beograd vesti Bitef teatar Kultura predstava Farm fatale


MMF zadržao prognozu rasta Srbije na pet posto za ovu godinu – Dnevni Magazin\nMMF zadržao prognozu…\nMMF zadržao prognozu rasta Srbije na pet posto za ovu godinu\nU aprilskom izdanju “Globalni ekonomski izgledi 2021”, predstavljenom danas uoči početka promećnog zasedanja MMF-a i Svetske banke, procenjuje se da će prosečna stopa rasta Srbije do 2026. godine iznositi 4,0 odsto.\nSa stopom rasta od 5,0 procenata u ovoj godini, koliko predviđa Fond, srpska ekonomija će se potpuno vratiti na nivo pre pandemije, budući da je lani skliznula za samo 1,0 procenat, što je jedan od najboljih ekonomskih rezultata u regionu i u Evropi u godini koju je obeležila borba sa kovid pandemijom.\nPrema prognozi Fonda, posečna godišnja stopa inflacije u našoj zemlji iznosiće ove godine 2,2 odsto, a dogodine 2,4 procenta, što je u okvirima ciljanog koridora Narodne banke Srbije od 3,0 posto plus/minus 1,5 procentnih poena.\nMMF predviđa da će deficit tekućih plaćanja Srbije u 2021. iznositi 5,7 procenata, nakon čega će se naredne godine spustiti na 5,5 posto.\nKada su u pitanju ekonomije u regionu, BDP Hrvatske u tekućoj godini bi, po MMF-u, trebalo da poraste za 4,7 odsto, Bosni i Hercegovini se predviđa rast od 3,5 procenata, a Severnoj Makedoniji od 3,8 posto.\nNakon prošlogodišnjeg pada od 15,2 procenta, Fond procenjuje da će se Crna Gora oporaviti po stopi od 9,0 procenata u 2021, dok se najniža stopa rasta, od 0,8 odsto, prognozira za Sloveniju.\nPrema projekciji MMF-a, kosovska privreda, koja je prošle godine zabeležila pad od 6,0 odsto, delimično će to nadoknaditi ove godine sa rastom od 4,5 procenata.\nMMF takođe prognozira da će u tekućoj godini Bugarska zabeležiti rast od 4,4 posto, Mađarska od 4,3, Albanija od 5,0 odsto, a Rumunija i Turska od po 6,0 procenata.\nMeđunarodni monetarni fond podigao je procenu rasta globalne ekonomije za 2021. godinu na 6,0 posto u odnosu na januarsku prognozu od 5,5 procenata, saopštila je Gita Gopinat, glavni ekonomista MMF-a, na današnjoj konferenciji za novinare.


Murali će ulepšati kej - Novi Sad - Evropska prestonica kulture\nMurali će ulepšati kej\nObjavljeno 22/06/2017 u kategoriji: Vesti\nSvih šest reni-bunara, koji se nalaze na obali Dunava uz šetalište na Sunčanom keju, do jeseni će biti oslikani muralima na osnovu projekta muralizacije i oplemenjivanja javnih površina u Novom Sadu, a koji se nalazi u aplikacionoj knjizi na osnovu koje je Novi Sad dobio tutulu Evrpske prestonice kulture.\nKako najavljuje Sandra Trifunović Stojanović iz Udruženja Fabrika kulture, koje je osmislilo i realizuje ovaj projekat, na osnovu dogovora sa JKP Vodovod i kanalizacija i uz podršku Fondacije Novi Sad 2021, do kraja „crtačke sezone“, odnosno do oktobra biće oslikani svi objekti reni bunara uz šetalište na Keju. Projekat bi trebalo da se završi radionicom na koju bi umetnici, koji su učestvovali u muralizaciji reni-bunara, pozvali mlade Novosađane zainteresovane za uličnu umetnost.\n– Raduje nas da u ovoj prvoj godini Evropske prestonice kulture započinjemo realizaciju muralizacije Novog Sada i promocije ulične umetnosti – izjavila je Sandra Trifunović Stojanović i izrazila očekivanje da će takvih projekata iz godine u godinu biti sve više.\nKako bi se uredio ceo proces sistemskog rešenja izrade murala u Novom Sadu Fondacija Novi Sad 2021 organizovala je danas drugi sastanak u nizu na kojem su prisustvovali predstavnici ulične umetnosti i javnih institucija. Dr Lazar Jovanov, koji predvodi tim za praticipaciju Fondacije Novi Sad 2021, kaže da je Fondacija dala predlog JP Urbanizam da izradi istraživanje i analaizu svih pogodnih lokacija u Novom Sadu na kojima bi mogli da se oslikaju murali i grafiti.\n– U ovom procesu je potrebno aktivno učešće svih organizacija i pojedinaca koji se bave uličnom umetnošću, kako bi istraživanje bilo što opširnije i kako bi priredili jedinstvenu knjigu lokacija za naredne godine koja će poslužiti svim zainteresovanim umetnicima za oslikavanje javnih površina – istakao je Jovanov.


Lajčak: Pregovarači u ponedeljak u Briselu, bez razgovora o ZSO - Sputnjik Srbija\nLajčak: Pregovarači u ponedeljak u Briselu, bez razgovora o ZSO\n18:47 24.09.2020 (osveženo 18:56 24.09.2020) Preuzmite kraći link\nSpecijalni predstavnik za dijalog Beograda i Prištine Miroslav Lajčak najavio je za ponedeljak, 28. septembar, novu rundu razgovora na nivou eksperata.\nLajačak kaže da će glavni pregovarači Beograda i Prištine u razgovarati o finansijskim potraživanjima i imovini, ali ne i o Zajednici srpskih opština.\n„Zajednica srpskih opština neće biti na agendi, jer jedna strana nije spremna da o tome razgovara. To pitanje mora biti rešeno kao deo sveobuhvatnog sporazuma kao što je i dogovoreno na sastanku lidera“, napisao je Lajčak na Tviteru.\nVučić saopštio za šta će se Srbija zalagati u Briselu: Sastanak predsednika i šefa delegacije EU\nBeograd, dijalog, Brisel


Aleksić (Narodna stranka): Podneću krivičnu prijavu protiv Zorane Mihajlović - Infobrif\nAleksić (Narodna stranka): Podneću krivičnu prijavu protiv Zorane Mihajlović\nObjavljeno 18.04.2019. u 16:38\nFoto: Youtube / Narodna stranka, PrntScr, arhiva\nBEOGRAD – Poslanik Narodne stranke Miroslav Aleksić najavio je da će podneti krivičnu prijavu protiv ministarke građevinarstva Zorane Mihajlović jer izgradnja iste deonice autoputa poznatog kao Moravski koridor bez objašnjenja poskupela za čak 300 miliona evra, sa 500 miliona na 800 miliona.\n„Saobraćajni institut CIP je 2013. procenio izgradnju autoputa Pojate – Preljina na 500 miliona evra, a Zorana Mihajlović je prošle godine potpisala Memorandum o izgradnji iste deonice na iznos od 800 miliona evra. Mesecima sam je javno pitao zašto je poskupela gradnja za 300 miliona, nije odgovorila. Sada ću protiv nje podneti krivičnu prijavu“, rekao je Aleksić.\nOn je istakao da Zorana Mihajlović ne daje svoj novac za auto-put, nego se gradnja finansira novcem svih građana Srbije iz budžeta.\n„Ista kilometraža, ista trasa autoputa u dolini Zapadne Morave poskupela je za pet godina za 300 miliona evra, a ministarka Mihajlovi ćuti i ne daje javnosti objašnjenje za poskupljenje. Šta se toliko promenilo za pet godina, pa je cena povećana za 300 miliona evra“, upitao je Aleksić.\nOn je povodom zakona kojim se Srbija zadužuje za novih 70 miliona evra kroz kredit za Srbijagas pitao „ko normalan uzima kredit ako ima višak u kasi, kao što tvrdi vlast?“.\n„Ministar finansija Siniša Mali se hvali suficitom, vlast govori o blagostanju, zlatnom dobu, ekonomskim reformama – a onda se zaduže za još 70 miliona evra“, rekao je Aleksić.\nUputio je i pitanje ministru kulture i infomrisanja Vladanu Vukosavljeviću povodom pada Srbije za 14 mesta na godišnjoj listi slobode medija organizacije Reporteri bez granica na 90. mesto u svetu, da li u Srbiji poštuju zakoni o informisanju i medijima.\nOn je u „paralelnom parlamentu“ u skupštinskom holu gde govore poslanci dela opozicije koji bojkotuju rad skupštine pitao i da li se REM u svom poslovanju pridržava zakona i Ustava i da li ministarstvo to kontroliše.\n„Da li je normalno da se sprovodi haranga protiv opozicije, i da li je normalno da mediji prenose pretnje Radi Trajković i drugima koji ne podržavaju vlast“, upitao je Aleksić.\nSloboda medija: Pad za 14 mesta, Srbija sada na 90. poziciji u svetu\nMiroslav AleksićNarodna strankaPrijavaVladan VukosavljevicZorana Mihajlović\nPotpisan sporazum: Putem Telekoma Srbija, gledaoci od sada mogu da prate program BN TV\nLuka Jović na korak od transfera iz snova, peti Srbin u istoriji, znate li ko su bili prethodnici?\nSanda Rašković Ivić: Bojkot mora biti totalan, u Šapcu i Paraćinu igraju ruski rulet


Sportske.net - Novosađani: "Trofej za Boškova i Butorovića"\nTrener Vojvodine Branko Babić rekao je da njegovi fudbaleri nisu bili opterećeni rezultatom i da su zbog toga uspeli da dođu do trofeja u Kupu Srbije.\n"Bilo je bitno da suzbijemo emocije i da se koncentrišemo samo na kvalitet igre, što smo i učinili. Presudila je mladost i agresivnost mojih igrača. To je mlada, poletna ekipa, bez kompleksa, koja nije bila opterećena rezultatom", rekao je Babić.\nVojvodina je na stadionu Partizana savladala Jagodinu sa 2:0 i tako došla do svog prvog trofeja u tom takmičenju.\n"Dosta bolje smo igrali u prvom poluvremenu, ali nemojte uzeti to za zlo, jer je ovo izuzetno mlada ekipa. Dozvolili smo da nam Jagodina preti u drugom poluvremenu, ali smo se na svu sreću odbranili", kazao je trener novosadskog tima.\nBabić je u ime kluba trofej pobednika srpskog Kupa posvetio porodici nedavno preminule legende tog kluba Vujadina Boškova.\nStrelac prvog gola za Vojvodinu Enver Alivodić rekao je da je njegova ekipa ostvarila istorijski uspeh.\n"Ovo je istorijski uspeh za klub, a i moj gol je svakako istorijski. Presrećan sam. Došli smo da igramo fudbal, ispoštovali smo šta nam je trener rekao, svih 90 minuta smo bili koncentrisani i na kraju uspeli da dodjemo do prvog trofeja za klub posle mnogo godina", rekao je Alivodić, koji je svoj pogodak posvetio bivšem, preminulom predsedniku Vojvodine Ratku Butoroviću.\nVojvodina je pobedom u finalu Kupa obezbedila i plasman u kvalifikacije za Ligu Evrope bez obzira na to koje će mesto zauzeti na tabeli JSL na kraju šampionata.


Ugovori za kukuruz sa isporukom robe u periodu april/maj su realizovani u cenovnom rasponu od 23,7 do 25 dinara po kilogramu bez PDV-a što je predstavlja rast od 4,13 procenata.\nKako se navodi, povećana izvozna tražnja konstantno pomera cenu kukuruza u pozitivnom smeru.\nU odnosu na isti period prethodne godine cena ove žitarice je viša za 58,23 procenata.\nBerzanski ugovori za soju su zaključivani od 81,5 dinara po kilogramu početkom nedelje, do 85 din/kg bez PDV-a krajem nedelje.\nPonderisana cena soje prošle nedelje bila je 82,95 dinara, što je u odnosu na prethodni period rast od 6,87 procenata, dok je u odnosu na isti period prethodne godine cena viša za 97,67 procenata.\nPšenica je prošle nedelje bila tražena pa je došlo i do rasta cena a trgovalo se u cenovnom rasponu od 22 do 24,5 din/kg bez PDV-a.\nU odnosu na prethodnu nedelju cena je viša za 7,67 procenata, dok je nivo cena po terminskoj tražnji bio na 20,3 dinara za kilogram koji će biti isporučen u junu.\nKako se navodi što se terminkih ugovora tiče, najbolje performanse je imala uljana repica sa tražnjom na nivou cena od 460 evra po toni.\nTo se objašnjava kontekstu slabog očekivanog roda, veoma razvučenih bilansa i snažnih cena ulja.\nUkupan promet na Produktnoj bezri je iznosio 6.899 tona robe (+24,21%), čija je finansijska vrednost bila 254,1 milion dinara (+7,26%).


2018 11. 28\nBeograd, 28. novembar 2018. godine – Kompanija LG Electronics (LG) najavila je organizacione i kadrovske promene u cilju jačanja kompanije, kako bi što bolje odgovorila na izazove koji predstoje. Pored promena na rukovodećim pozicijama, LG će se fokusirati na strukturne promene koje će imati pozitivan uticaj na dnevne dužnosti izvršnog direktora i ostalih ključnih rukovodilaca.\nBrajan Kvon (Brian Kwon), aktuelni predsednik kompanije LG Home Entertainment, preuzeće i lidersku poziciju u kompaniji LG Mobile Communications. Gospodin Kvon je odigrao ključnu ulogu u transformaciji poslovanja kompanije u segmentu televizora, audio tehnologija i kompjutera, što je rezultovalo liderskom pozicijom na tržištu, a njegovo znanje i iskustvo na globalnom tržištu će biti od značaja u nastavku transformacije poslovanja u segmentu mobilnih telefona. Trenutni predsednik kompanije Mobile Communications Hvang Jeong-hvan (Hwang Jeong-hwan), koji je na tu poziciju postavljen pre godinu dana i koji je unapredio efikasnost proizvodnje i razvoja proizvoda, u potpunosti će se fokusirati na njegovu drugu ulogu – šefa Kancelarije za razvoj poslovanja kompanije LG.


Novi krug "Uzmi račun i pobedi" kreće 18. septembra - IN Medija\nNovi krug nagradne igre „Uzmi račun i pobedi“, koju organizuje Vlada Srbije uz podršku NALED-a, počeće 18. septembra, javljaju mediji.\nPravila učešća u nagradnoj igri ostaju nepromenjena, u kovertu se stavlja 10 fiskalnih računa ili 10 slipova, koji se ne smeju mešati, pojedinačne vrednosti od najmanje 100 dinara.\nU novom krugu učestvovaće sve koverte koje su poslate i u prethodnom krugu, od aprila meseca, kao i one koje se šalju sada i u narednom periodu.\nNagradna igra „Uzmi račun i pobedi“ organizuje se „radi suzbijanja sive ekonomije kroz jačanje svesti i motivacije građana da plaćaju bezgotovinski i uzimaju fiskalne račune prilikom svake kupovine“.\nPravo učešća imaju svi punoletni građani sa prebivalištem ili boravištem na teritoriji Srbije, koji su prikupili račune, piše 021.rs.\nTags fiskalni račun, nagradna igra, Uzmi račun i pobedi, Vlada Republike Srbije Author admin\nPrethodna Previous post: Kakao bend\nSledeća Next post: U bolnicama samo nevakcinisani\nIstorijska zarada klizališta u Inđiji - 32.471,48 dinara od uloženih 3,3 miliona. Za zakup klizališta u Inđiji javn...\nOstavite komentar na Istorijska zarada klizališta u Inđiji\nInđija bez struje u ponedeljak 12. oktobra\nU ponedeljak 12. oktobra zbog radova na električnoj mreži. bez struje će ostati sledeće ulice: U vreme od 09:00 – 11:00. ulica Vojvođanska od broja 1/2 do broja 25/22 ulica Cara Dušana od ulice Srpskocrkvene do broja 72/75 ulica Zmaj Jovina od broja 1/2 do broja 11/12 ulica Fruškogorska o...\nOstavite komentar na Inđija bez struje u ponedeljak 12. oktobra


"Koristeći koronu, Vučić u tišini predao Prištini Gazivode" | Društvo i ekonomija | Direktno\n[ Izvor: borbazaistinu.rs, koreni.rs ]\n25. 04. 2020. 19:23 10\n"Koristeći koronu, Vučić u tišini predao Prištini Gazivode"\nDugo vremena i u više navrata je Aleksandar Vučić ponavljao kao papagaj „Ne dam Trepču, ne dam Gazivode“. Koristeći pandemiju korona virusom, u tišini, predsednik Srbije je separatistima iz Prištine predao Gazivode. Dozvolio je da Priština i Tirana formiraju zajedničku elektro-prenosnu mrežu Kosova i Albanije a da Srbija nijednim znakom nije pokazala da je protiv toga, piše u pismu Narodnog pokreta Srba sa Kosova i Metohije „Otadžbina“ .\nNjihivo aopštenje prenosimo u celosti:\nIzostala je reakcija i direktora Kancelarije za KiM Marka Đurića kao i predsedniak Odbora za KiM u Skupštini Srbije Milovana Drecuna i svih drugih jer je predaja elektro-prenosnog sistema na Kosovu i Metohiji odrađena uz saglasnost predsednika Srbije.\nRežimski mediji ćute, ponašaju se u stilu kao da se ništa nije dogodilo a privrednih resursa koji su vlasništvo građana Srbije Aleksandar Vučić se olako odriče u korist separatista.\nNarodni pokret Srba sa Kosova i Metohije „Otadžbina“ ne veruje u genetičke spekulacije o poreklu predsednika Srbije kao motivu za nacionalnu izdaju ali ono što sigurno zna jeste da je Aleksandar Vučić došao na vlast tako što je obećao svojim zapadnim mentorima da će biti jako fleksibilan po pitanju južne srpske pokrajine. U narodu se takva fleksibilnost naziva izdaja.\nMeđutim, to je bilo na početku, kada je Vučić morao da potpiše Briselski sporazum kojim je država Srbija proterana iz svoje južne pokrajine. Ali se postavlja pitanje zašto je sada posle 8 godina svoje vladavine on ponovo postao preterano „kooperativan“? Razlog se krije u sledećem. Pre izvesnog vremena je predsednik Zdrave Srbije Milan Stamatović izjavio da je porodica Vučić opljačkala građane Srbije i zaradila prvih milijardu evra. Sigurno je da toliki novac predsednik ne čuva pod svojim imenom nego na neka tuđa i kroz razne fondove u zemljama poreskog raja. U slučaju da ne sarađuje, pre svega sa Amerikancima, po pitanju Kosova i Metohije lako može da se desi da ostane bez tog novca. Nešto slično se dogodilo Gadafiju, Janukovču, čak i nezavisnim suverenim državama kao što je Iran čija su novčana sredstva zamrznuta od strane Amerikanaca.\nAktuelni režim se poslednjih meseci hvali time što je veliki broj zemalja povukao priznanje samoproglašene republike Kosovo. Zalaganjem Ruske Federacije „Kosovo“ ne može biti primljeno ni u Interpol ni u Unesko. Prepuštajući državne i privredne resurse sepratitima iz Prištine Vučićev dikatorski režim šalje lošu poruku i zemljama koje su povukele priznanje „Kosova“ i našim prijateljima koji lobiraju za srpsku stvar u međunarodnim organizacijama i institucijama. Zato i pomalo nepristojno zvuči kada predsednik Srbije posle svakog brifinga sa medijima kaže „Živela Srbija“ a onda se postavlja pitanje kako će Srbija da živi ako se Vučić odrekne onoga što njoj pripada. Prosto je neshvatljivo kako predsednik Srbije poklanja imovinu Srbije separatistima kao da mu je to babo ostavio. Ako je i od „Aca Srbina“, mnogo je!\nNarodni pokret Srba sa Kosova i Metohije „Otadžbina“ kao verodostojni zastupnik interesa Srba iz južne srpske pokrajine nada se da će sadašnji predsednik Srbije zbog ovakvih krivičnih dela nacionalne velezdaje jednog dana morati da odgovara kada bude sišao sa vlasti. Tada ćemo sigurno i saznati šta je sve i koliko čega se Aleksandar Vučić tajno dogovorio sa sepratistima na štetu nacionalnih i državnih interesa Republike Srbije. Ono što je sigurno, Srbi do sada u svojoj istoriji takvog izdajnika nisu imali.\nAleksandar Vučić Priština Gazivode\nVučić: Mišel očekuje da se pridružimo sankcijama Rusiji\n19. 05. 2022. 13\nVučić: Srbija je povezana sa Evropskom unijom\n19. 05. 2022. 5


Sporazum o izgradnji beogradskog metroa biće potpisan 22. januara - Biznis i Finansije\nHome\tVestiEkonomija\tSporazum o izgradnji beogradskog metroa biće potpisan 22. januara\nZajednički sporazum o izgradnji beogradskog metroa između Vlade Srbije, Grada Beograda, kineske kompanije PowerChina i francuske kompanije Alstom biće potpisan 22. januara, rekao je Tanjugu ministar finansija Siniša Mali.\nMinistar građevine Tomislav Momirović objavio je da bi prvi radovi mogli biti započeti u trećem kvartalu ove godine, a da bi prema nekim procenama prva linija metroa, od Makiškog polja do Mirijeva, mogla biti završena za tri godine od početka radova.\nMinistar finansija Mali rekao je da francuski Alstom već radi na modelima i specifikacijama koji su vezani za ceo sistem metroa.\n“Mi radimo na pripremi potrebne dokumentacije, nedavno je usvojen plan detaljne regulacije za Makiško polje, tako da radimo na svim onim aspektima da se do kraja godine dobije građevinska dozvola kako bi počeli radovi na Makiškom polju”, kaže on.\nNa tom mestu će, dodaje, biti izgrađen veliki depo, a odatle, navodi, kreće i izgradnja prve linije metroa, koja će ići preko Beograda na vodi, centra grada i Karaburme do Mirijeva.\nPodsećanja radi, pojedini stručnjaci tvrde da ovaj projekat predstavlja veliki rizik za vodosnabdevanje u prestonici. Osim ove ekološke, u javnosti postoji i dilema da li je ova trasa zaista neophodna i da li će rasteretiti centar grada od nesnosnih svakodnevnih gužvi, budući da polazi od naselja koje još nije izgrađeno te da ide ka naselju koje je još u procesu izgradnje.


EU otvorila izbornu posmatračku misiju na Kosovu - Izazov\nEU otvorila izbornu posmatračku misiju na Kosovu\nRadio-televizija Srbije 20. septembra 2019. 23:08\nMisija je uspostavljena na poziv kosovskog predsednika, a proceniće u kojoj meri su izbori usklađeni sa kosovskim zakonima, kao i sa međunarodnim standardima za izbore, navodi se u saopštenju Misije.\nGlavni posmatrač EU EOM-a, Viola fon Kramon-Taubadel, članica Evropskog parlamenta iz Nemačke, sastala se u Prištini sa predsednicom Centralne izborne komisije, Valjdetom Dakom, predstavnicima ministarstva spoljnih poslova i liderima i kandidatima političkih stranaka.\n"Ovo je peta misija EU za posmatranje izbora na Kosovu od 2013. godine. Naša celokupna Misija prati izborni proces pre, tokom i posle glasanja 6. oktobra i odražava stalnu posvećenost Evropske unije pružanju podrške transparentnim i inkluzivnim izborima na Kosovu", izjavila je na kraju svoje dvodnevne posete Kosovu Viola fon Kramon-Taubadel.\nOsnovni tim od devet analitičara stigao je u Prištinu 7. septembra, a 18 dugoročnih posmatrača je 15. septembra raspoređeno širom Kosova, kako bi svih 38 opština bilo pokriveno.\nUkupno 36 kratkoročnih posmatrača, kao i delegacija članova Evropskog parlamenta i predstavnici država članica EU u Prištini, pridružiće se Misiji neposredno pre dana izbora.\nProcese glasanja i brojanja glasova posmatraće oko 100 posmatrača iz država članica EU, Norveške i Švajcarske.\n"Ove izbore vidim kao sjajnu priliku da izborni akteri na Kosovu pokažu svoju privrženost demokratiji sprovođenjem verodostojnog i inkluzivnog procesa. Potpuna transparentnost i odgovornost aktera uključenih u izbore može dodatno da poveća poverenje javnosti i pouzdanje u izborni proces. Takođe bih želela da ohrabrim ljude da ostvare svoje pravo glasa", dodala je Viola fon Kramon-Taubadel.\nEU EOM će izdati preliminarnu izjavu ubrzo nakon dana izbora i ostaće na Kosovu da do samog kraja posmatra proces objavljivanja rezultata. Konačni izveštaj, koji će sadržati preporuke za buduće izbore, biće predstavljen otprilike dva do tri meseca kasnije.\nMisija je nezavisna u svojim nalazima i zaključcima i pridržava se Deklaracije o principima za međunarodno posmatranje izbora potpisane u Ujedinjenim nacijama u oktobru 2005.\nEU EOM i Kancelarija EU / specijalni predstavnik EU na Kosovu rade nezavisno u okviru svojih posebnih mandata.


Nonić nastavlja proteste za slobodu medija ispred Gradske kuće - juGmedia\nOdbornik opozicione odborničke grupe Niška inicijativa u Skupštini grada Niša Srđan Nonić ponovo protestuje ispred Gradske kuće zbog, kako kaže, „medijskog mraka u gradu, nedostatka dijaloga u medijima, hvalospeva vladajuće koalicije i propovedanja praznoslavlja“.\nOn je pre dvadeset dana prvi put protestovao ispred Gradske kuće, a protest je obustavio nakon što je dobio obećanje gradonačelnika Niša Darka Bulatovića da će u roku od dve nedelje biti organizovan sastanak predstavnika grada, opozicije i medija na kojem bi se dogovorilo eventualno unapredjenje niške „medijske slike“ koja je, kako smatra, „sada katastrofalna“.\nNajavio je da će u slučaju da do sastanka ne dođe, nastaviti sa „gerilskim presretanjem nadležnih ispred gradskih institucija“.\n„Posle pisanja gradonačelniku, predsedniku Skupštine grada, načelniku Gradske uprave niko nije reagovao, pa ću lično, ne pozivajući građane da se krijem iza njih, pitati sve pomenute u narednom periodu sve vezano za trenutnu situaciju, dok ću ljude koji rade u Gradskoj upravi redovno obaveštavati o svemu, dok idu na posao, na pauzu, na proslavu“, rekao je Nonić.\nPodseća da je osnov demokratije u modernom društvu „dobro informisan građanin“, o čemu, kako kaže, govore brojni zakoni i Ustav Srbije.\nNonić kaže da će u toku dana, dok je ispred gradonačelnikove kancelarije, primati posete svih građana koji imaju pitanja i predloge i žele da vide odbornika koji ih predstavlja u Skupštini grada Niša. Najavio je da će u četvrtak protestovati i razgovarati u zgradi Gradske uprave, jer će tada biti održana sednica Skupštine grada Niša.\nNonić će i ovog puta na Fejsbuk stranici objavljivati snimke svojih razgovora sa gradskim čelnicima.\nVlade dolaze i odlaze ali fabrike ostaju\nDOLjEVAC - Nemačka kompanija "Leoni" u Malošištu kod Doljevca danas je počela izgradnju svoju drugu fabriku u Srbiji gde će zaposliti 1500 ljudi.…\nZdrava porodica i njene vrednosti su godinama bili stub ove države i Srpski pokret Dveri to prepoznaje, ali i trenutak u kome se nalazimo, gde su sve…\nOsvrt na stanje društva iz prošlosti ali u današnjici provučeno kroz prizmu popularne kulture koja ga okružuje i koliko mediji, javne ličnosti i…


Poljska ukida zabranu za letove iz Srbije | Serbiaworld\nPoljska ukida zabranu za letove iz Srbije\nLOT Polish Airlines bi mogao uskoro da obnovi liniju Beograd Varšava\nVlasti Poljske u sredu 26. avgusta ukidaju zabranu za letove iz i ka Srbiji koja je važila u prethodnom periodu.\nPoljska je odlučila da ukine zabranu za letove iz Srbije, kao i Singapura, Rusije, Gabona, Kine i Sao Tome i Prinsipe.\nSa druge strane zabrana avio saobraćaja ka Poljskoj će nastaviti da važi za Makedoniju i Crnu Goru bar do 8. septembra, dok su mere pooštrene za 20 država među kojim se nalaze Španija, Malta, Belgija, Rumunija i druge.\nNajnovija odluka omogućiće avio kompaniji LOT da obnovi liniju Beograd Varšava, kao i letove ka drugim poljskim destinacijama. Ipak, avio kompanija za sad nije objavila svoje planove i nije poznato kada će biti uspostavljen prvi let između Srbije i Poljske, iako je na zvaničnom sajtu 17. septembar naveden kao prvi dostupan datum za putovanje.\nLOT Polish Airlines je prethodno najavio kako bi letovi mogli da budu obnovljeni 16. jula, pa potom i mesec dana kasnije, 16. avgusta, ali se od ovog plana odustalo. Takođe je odložena i nova linija Beograd Budimpešta, a kao trenutno očekivani datum se navodi 1. septembar ove godine mada stručnjaci sumnjaju da će linija biti uspostavljena tog datuma.\nPoljska je samo poslednja u nizu u koje građani Srbije mogu da putuju, spisak ostalih država možete da vidite ovde.\nPrethodni tekstDNEVNIK ZABLUDA: Ugrožena baština\nSledeći tekstPOTRAGA ZA OCEM: Enes Halilović o romanu “Ljudi bez grobova”


EASA povlači preporuku da u kokpitu uvek mora biti dvoje ljudi - Tango Six\nEvaluacija pokazala da "2-persons-in-cockpit" donosi veći rizik po putnike i posadu / Foto: Boarding Area\nEASA povlači preporuku da u kokpitu uvek mora biti dvoje ljudi\nDa je u kokpitu „Germanwings“ aviona bio neko od članova kabinskog osoblja, ishod bi mogao da bude drugačiji. Na ovakvom uverenju EASA je pre godinu dana preporučila kompanijama da uvedu pravilo „2-persons-in-cockpit“, po kome pilot ili kopilot nikada ne mogu da ostanu sami u kokpitu, već kada neko on njih ima potrebu da napusti pilotsku kabinu postoji obaveza da jedan član kabinskog osoblja dođe umesto njega.\nVećina kompanija u Evropi usvojila je ovu praksu. Međutim, posle samo godinu dana njene primene, ispostavlja se da ona donosi više štete nego koristi.\nNakon evaluacije u kojoj je anonimno učestvovalo skoro 3.300 pilota i oko 400 ispitanika zaposlenih u nekom od sektora avio-saobraćaja (kabinsko osoblje, operateri, regulatorna tela, vazduhoplovna udruženja), EASA je odlučila da povuče svoju „2-persons-in-cockpit“ preporuku i alternativu potraži u predlaganju PSP (Peer Suport Program) programa.\nTeorija i praksa suprotstavljene – svega 10% ispitanika smatra da „2-persons-in-cockpit“ pravilo smanjuje rizik / Ilustracija: EASA\nPre godinu dana, kabinsko osoblje delovalo je kao trenutno najpouzdaniji sistem da se putnici i ostali članovi posade zaštite od rešenosti jednog od njih da, recimo, sruši avion. Sada ne izgleda tako.\nSamo jedna od kritika odnosi se na činjenicu da, osim što nije obučeno da upravlja avionom, kabinsko osoblje ne zna da prepozna niti da se snađe u situacijama ključnim za bezbednost letenja kao što su, u nekim situacijama, TCAS RA konflikti ili hitno/prinudno sletanje.\nOsim toga, kabinsko osoblje i piloti nemaju zajedničke „2-persons-in-cockpit“ obuke – ne postoji protokol o tome gde stjuardese i stjuardi treba da sede u kokpitu, ko šta i kada radi i u kojoj situaciji, a problem predstavljaju i male pilotske kabine koje nisu ni predviđene za ovakvu praksu.\nPritom, pravilom „2-persons-in-the-cockpit“ ulazak se dozvoljava kabinskom osoblju koje često prolazi manje rigorozne prethodne bezbednosne provere u odnosu na pilote, ali i koje često ne prolazi iste obuke u pojednim segmentima kao piloti jer biva angažovano preko agencija koje nisu iz Evrope, navodi EASA.\nPodjednako je kritikovan i aspekt same prometnosti kokpita – otvaranje i zatvaranje vrata, ulazak i izlazak kabinskog osoblja iz putničke kabine jer sve to, smatraju, stvara tenzije kod putnika i unosi sumnje.\nVeća šteta nego korist od „2-persons-in-cockpit“ pravila – PSP kao alternativa / Ilustracija: EASA\nEASA zbog toga razmatra druge mere koje bi zamenile ovo pravilo, a koje bi mogle da budu adekvatne u sprečavanju nesreća poput one sa „Germanwings“ avionom.\nPrva među njima se, naravno, odnosi na mentalno zdravlje pilota.\nPreporuka je da se prilikom psiholoških testiranja pilota u razmatranje uzme i period pre nego što su uopšte upisali bilo koji letački kurs, kao i da se stekne veće poverenje između pilota i lekara, psihoterapeuta uz naglasak da iznošenje problema ne znači striktno i zabranu letenja za pilote.\n„Peer Suport Program“ kao rešenje\nEASA je početkom ove godine dala preporuku da zemlje članice Evropske unije uvedu obavezan PSP (Peer Suport Program ili Peer Intervention Programme) koji se primenjuje u Kanadi, Sjedinjenim Američkim Državama, Africi i koji se pokazao kao dobar način za otkrivanje potencijalnih psihičkih problema kod pilota, njihovo rešavanje, ali i najvažnije – vraćanje pilota u kokpit.\nReč je o sistemu koga čine nezavisna udruženja pilota, avio-kompanije, regulatorna tela, a kome piloti mogu da praktično prijave kolegu za koga posumnjaju da ima probleme koji ometaju njegov rad.\nNaravno, ideja nije da se razviju loši kolegijalni odnosi nego da se piloti podstaknu da sami dolaze i traže pomoć, pre nego što ih neko drugi prijavi.\nU okviru PSP programa problemi pilota rešavali bi se nezavisno od njihovih poslodavca. Osim toga, PSP bi imao ovlašćenja da nakon procene, pilotu i zabrani da radi, ali konkretne razloge za to ne bi otkrivao njegovom poslodavcu. Ako i kada PSP proceni da pilot može da se vrati na posao, on bi se vraćao u istu avio-kompaniju, bez diskriminacije.\nAgencija naglašava da osim efikasnosti u rešavanju problema, najvažniji deo ovakvog programa jeste oslobađanje straha od podsmeha kolega, gubitka posla, licence, ugrožavanja sopstvene egzistencije.\nU nešto izmenjenoj varijanti ova praksa već postoji u Evropi kroz „Stiftung Mayday“ program u Nemačkoj koji finansiraju, avio-kompanije, udruženje pilota “ Vereinigung Cockpit“. Lekari i psihoterapeuti dežurni su 24 sata, a podrška se pruža i članovima porodica pilota.\nECA (European Cockpit Association) navodi da je u SAD-u od 1975. godine, kada je PSP program uveden, do 2014. godine oko 5.000 pilota uspelo da pronađe pomoć putem njega, a zatim se i vratilo na posao. Ističu, da je reč o podneblju koje broji oko 200.000 pilota i objašnjavaju da je dugoročna uspešnost PSP-a između 88-90%.\nECA je zapravo i inicirala povlačenje EASA preporuke o pravilu da u kokpitu uvek mora da bude dvoje ljudi. U svojim zaključcima iznetim krajem maja, EASA navodi da će naredni korak biti „intenzivniji pregovori ECA-a, EASA-e i institucija Evropske unije u vezi sa daljim planom na polju bezbednosti avio-saobraćaja“ – pročitano između redova, PSP-om.\nSmilja Josipovic\t 16:49, 20. jun. 2016.\nNaivan je taj pokusaj odbrane bezbednosti aviona.Ako pilot hoce da obori avion oborice ga bez obzira koliko ih je u kokpitu.Bezbednost aviona se brani na zemlji u avionu je kasno….E sada kako neka smisle nadlezni…\nPavle Karajović\t 14:07, 02. jul. 2016.\nBezbednije je i da je kabina prazna nego da je psihicki bolesnik ostao sam!


Za Veljka Belivuka i Miljkovića Tužilaštvo predlaže doživotnu robiju - Društvo - Dnevni list Danas\nPočetna » Društvo » Za Veljka Belivuka i Miljkovića Tužilaštvo predlaže doživotnu robiju\nV. Jeremić/Danas Online/FoNet30.07.2021. 20:10\nTužilaštvo za organizovani kriminal predlaže doživotnu kaznu zatvora za optužene vože kriminalnog klana Veljka Belivuka i Marku Miljkoviću, prenose danas mediji u Srbiji.\nPozivajući se na Večernje novosti, mediji pišu da protiv Veljka Belivuka, Marka Miljkovića i još 29 pripadnika njihove ekipe danas u Tužilaštvu za organizovani kriminal podignuta optužnica i poslata Višem sudu na potvrđivanje.\nPrema nezvaničnim navodima, oni se terete za pet ubistava, nelegalno držanje i rasturanje narkotika i oružja, otmicu i silovanje.\nTužilaštvo za organizovani kriminal je podiglo optužnicu protiv grupe Veljka Belivuka nekoliko dana pre isteka šestomesečnog zakonskog roka.\nIstraga protiv Belivukove kriminalne grupe pokrenuta je 5. februara i nakon toga proširena je još šest puta, protiv istih osoba za nova krivična dela ili novih osoba.\nDosta dokaznog materijala kojim raspolaže tužilaštvo predstavnici vlasti su već javno objavili. To se pre svega odnosi na fotografije osakaćenih tela žrtava preuzetih sa Skaj servera, ali audio i video zapisi.\nGrupa Veljka Belivuka koja je funkcionisala pod plaštom navijačke frakcije pod nazivom „Principi“ uhapšena je 4. februara ove godine.\nOva grupa blisko je sarađivala sa crnogorskim kavačkim klanom, koji se već godinama nalazi u sukobu sa rivalskom škaljarskom grupom.\nBelivuk i Miljković su nedavno u iskazu tužiocu tvrdili da su se lično sastajali sa najvišim predstavnicima vlasti u Srbiji i da su za njih obavljali razne poslove. Ove navode su demantovali i predsednik Srbije Aleksandar Vučić i ministar unutrašnjih poslova Aleksandar Vulin.\nNenadić najavio optužnicu prošle nedelje\nTužilac za organizovani kriminal Mladen Nenadić najavio je prošle sedmice optuđnicu protiv 31 optuženog. Na posebnoj konferenciji za medije Nenadić je tada pokazao deo optužnog materijala, uključujući forografije ubistava i oružje zaplenjeno u kući u Ritpeku, koja je bila tzv. štek kriminalne grupe.\nTužilaštvo se oglasilo nakon višednevnih medijskih napisa i iznošenja delova prikupljenog dokaznog materijala.\nFotografije sa mesta zločina i detalje o mučenju, masakriranju i uklanjanju žrtava za koje se tereti grupa prvi su u živom programu na TV Pink izneli Vučić i Vulin.\nPotom je istraživačka mreža Krik objavila delove iskaza Veljka Belivuka u kojima je optužio Vućića i Vulina za saradnju.\nNjus max Adria je kasnije objavila delove iz iskaza Miljkovića, a ovonedeljni NIN i delove iz iskaza osumnjičenog inspektora Hrvatina.\nU među vremenu je glavni rednik tabloida Informer prepričao delove navodnog razgovora advokata Dejana Lazarevića i njegovih klijenata, u kom se dogovaraju da optuže predsednika i ministra za saradnju.\nPretpostavlja se, ako je autentičan, da je razgovor tajno sniman, na šta je reagovala Advokatska komora najavom zahteva za izuzeće nekih od učesnika istrage.\nUprava za izvršenje zavodskih sankcija juče je demantovala da je bilo ko snimao razgovore branilaca i njihovih klijenata.\n„U toku istrage pripadnici Službe za borbu protiv organizovanog kriminala su kroz međunarodnu operativnu policijsku saradnju došli do materijala koji su osumnjičeni imali na platformi ‘Skaj’, izjavio je tužilac Nenadić prođle sedmice.\nNakon toga je, naveo TOK od pravosudnih organa jedne zemlje EU pribavilo kompletan dokazni materijal, među kojima su i fotografije, ali i video i audio-zapisi, koji se odnose na događaje i lica koja su pod istragom.\nOd početka postupka istraga je šest puta proširivana.\n„Na ovim fotografijama su Aleksandar Gligorijević Puki, Zdravko Radojević, Goran Veličković Goksi i Milan Ljepoja. Posedujemo i snimke Lazara Vukićevića, ali njih ne možemo da prikaženo, jer njegovu porodicu još čekamo da dođe i da im predočimo dokaze“, objasnio je Nenadić.\nNa fotografijama su zabeleženi poslednji trenuci četiri žrtve, a neke su nastale i neposredno pre njihovog ubistva. Oteti i ubijeni mladići su komadani, sečeni su im udovi, glave… Svaki od tih monstruoznih postupaka je zabeležen posredstvom „Skaja“.\nNa njihova tela su noževima urezivane uvredljive reči, takože delovi tela su sečeni i tako fotografisani, što je slato drugim pripadnicima grupe ili nalogodavcima. Novinarima su u petak prikazane originalne fotografije, bez zamućivanja i blurovanja.\nMilivojević: Vučić da podnese ostavku\nĆlan Glavnog odbora Demokratske stranke (DS) Srđan Milivojević pozvao je predsednika Srbije Aleksandra Vučića da podnese ostavke na sve funkcije i da ode u Tužilaštvo za organizovani kriminal i kaže šta zna o osnivanju i delovanju kriminalnog klana Veljka Belivuka, kao i o svom učešću u tome.\nSrđan Milivojević Foto: FoNet/Aleksandar Levajković\nOn je rekao da će se politička karijera Vučića „završiti“ u Specijalnom tužilaštvu za organizovani kriminal.\nMilivojević je specijalnom tužiocu postavio 15 pitanja, među kojima ko su „politički pokrovitelji“ tog klana, ko su saradnici iz bezbednosnih struktura i koja je u njemu uloga Vučića.\nPitao je na kojoj stranici optužnice je obuhvaćeno učešće Belivukovog klana u rušenju u Savamali, ko je pripadnike tog klana angažovao da budu obezbeđenje na inauguraciji Vučića i da li su to radili kao stranaćko obezbeženje Srpske napredne stranke ili kao državno obezbeđenje.\nKakva je uloga Veljka Belivuka u suzbijanju protesta i nasilja nad građanima i ko im je dao policijske legitimacije, značke i ovlašćenja službenih lica, pitao je Milivojević.\nVeselinović: Belivuk je afera samo SNS-a\nVeselinović je za N1, povodom najnovijih optužbi da ta organizacija dobija stotine miliona evra iz inostranstva da bi rušila vlast i ugrožavala stabilnost, rekao da su to „standardne optužbe SNS i Aleksandra Vučića.\n„Ništa loše ne radimo. Vučić je u nekoliko navrata 2016-2017. godine govorio slično, prvo o osam miliona, zatim 20 miliona, pa je suma narasla na 35-40 miliona evra, da stranci finansiraju proteste, puč za smenu vlasti i ubijanje predsednika, to je ozbiljna besmislica, konstatovao je Veselinović.\nMarko MiljkovićOptužnicaReakcijeTužilaštvo za organizovani kriminalVeljko Belivuk\n3 reagovanja na “Za Veljka Belivuka i Miljkovića Tužilaštvo predlaže doživotnu robiju”\n30. jula 2021. u 21.07\nBezuslovna ostavka predsednika.\n31. jula 2021. u 07.24\nZa te barabe jedina opcija je smrtna kazna ili da budu likvidirani „prilikom pokušaja bekstva“.\n31. jula 2021. u 10.11\nNaravno da trebaju da dobiju dozivotu, ali i svi oni koji su im pomagali (policija, politicari…)


Milica Pavlović važi za jednu od najzgodnijih na srpskoj estradi, a izgleda i da popularni jutjuber Bogdan Ilić, poznatiji kao Baka Prase, nije imun na njen izgled.\nBaka Prase je, naime, ostavio komentar ispod pevčicine slike i napisao: "WOW".\nIZNENAĐENJE KOJE NIKO NIJE OČEKIVAO Milica Pavlović se u vatrenom izdanju pojavila u centru Beograda i evo šta je delila nasred ulice (VIDEO)\nU pitanju je slika sa nastupa na kojoj je Milica u kombinezonu sa dubokim dekolteom, a preko njega ima kratku jaknicu. A šta je Baka Prase ranije izjavio o Milici Pavlović čitajte OVDE.\nKomentar Bake Praseta\nMnogi su mnogi prokomentarisali da je popularni jutjuber odlepio za zgodnom pevačicom, a neki su se čak i pobunili: "Ne diraj mi ženu"...\nIpak, Milica još nije odgovorila na pohvalni komentar, a kako će reagovati ostaje nam da vidimo.


Tužilac Ilić: Od samostalnosti tužilaštva ne ostaje mnogo\nVesti Autor:Beta, Vreme15. apr. 202107:58 > 08:004 komentara\nZamenik republičkog tužioca Goran Ilić izjavio je da je tužilaštvo, po Ustavu, samostalan državni organ, "ali kada zavirite u Ustavom i zakonima uređene odnose unutar tužilaštva videćete da od proklamovane samostalnosti ne ostaje mnogo".\n„Štaviše, ustavne i zakonske odredbe idu za tim da osiguraju uticaj na tužilaštvo. Evo na primer, javni tužioci, starešine u jednom strogo centralizovanom sistemu, javnom tužilaštvu, biraju se u političkim organima. Dakle, jedna linija uticaja na javno tužilaštvo je način izbora“, rekao je Ilić za novi broj nedeljnika Vreme.\nPrema njegovim rečima, „druga linija uticaja je nadređenost ili hijerarhija u tužilaštvu“.\n„Unutar tužilaštva postoji sistem nadređenosti kakav ne postoji ni u jednom drugom državnom organu. Svi javni tužioci i zamenici su potpuno potčinjeni Republičkom javnom tužiocu i neposrednom višem javnom tužiocu. Kada tome dodate da se, po mom uverenju, na poziciju Republičkog javnog tužioca nepogrešivo biraju provereni i podobni, onda od samostalnosti ili autonomije ne ostaje skoro ništa“, rekao je Ilić, navodeći kao jedan od izuzetaka primer nekadašnjeg republičkog tužioca Siniše Simića.\n„Ako se za javno tužilaštvo generalno ne može reći da je samostalno, samim tim nije samostalno ni kada se primenjuju mere poput ‘prisluškivanja’ i tajnog praćenja i snimanja“, napomenuo je Ilić.\nKako je podsetio „tajni nadzor komunikacije, odnosno takozvano prisluškivanje ili tajno praćenje i snimanje, određuje se na obrazloženi predlog javnog tužioca“.\nMeđutim, kako je naveo, „osim mogućnosti da se mere primenjuju po Zakoniku o krivičnom postupku, postoje i sasvim slične mere po Zakonu o Bezbednosno-informativnoj agenciji (BIA) i zakonskim propisima koji uređuju rad Vojnobezbednosne i Vojnoobavešajne agencije“.\n„To znači da BIA i tajne vojne službe mogu da prisluškuju i organizuju tajno praćenje, istina pod drugim uslovima i po drugačijem postupku od praćenja i prisluškivanja koje se vrši u krivičnom postupku“, objasio je Ilić.\nPrema njegovim rečima, „da bi se primenjivale posebne mere iz Zakona o Bezbednosno-informativno agenciji potreban je obrazloženi predlog direktora Agencije i odobrenje predsednika Višeg suda u Beogradu“.\nOn je podsetio da je „odluka da se promeni Zakon о BIA i predsedniku Višeg suda u Beogradu poveri da određuje posebne mere po predlogu direktora BIA izazvala je brojne kontroverze u javnosti“.\n„Vojne službe, takođe mogu da primenjuju posebne mere prisluškivanja i tajnog praćenja, predlog za primenu mera daje direktor službe, ali primenu mera odobrava predsednik Vrhovnog kasacionog suda“, naglasio je Ilić.


Kofax PaperPort Standard - Skener Shop\nProizvod iz grupe: Kofax PDF & Snimanje Dokumenata\nKofax Paperport Standard je rešenje za upravljanje dokumentima za ličnu upotrebu ili upotrebu u kućnoj kancelariji.\nOmogućava korisniku da skenira, čuva, pretražuje i preuzima dokumente iz jednog sažetog sve-u-jednom paketa. Pored toga, ako su upareni sa Kofax OmniPage, skenirane slike možete pretvoriti u PDF dokumente koji se mogu potpuno pretraživati.\nSmanjite gužvu papira u kućnoj kancelariji i čuvajte sve važne dokumente na jednom mestu.\nKompatibilan sa Intel Pentium 4 ili novijim CPU-om\n1,4 GB slobodnog prostora na hard disku za datoteke aplikacija i instalaciju\nEkran rezolucije 1024 x 768 sa 16 bita (visoka boja) ili boljim\nPokazivački uređaj kompatibilan sa sistemom Windows\nPotrebna je internet veza i pristup Internetu\nPodržani veb pretraživači\nFirefox 3, 4 i 5.5\nChrome 4, 9 (verzija je promenjena)


pink.rs | VUČIĆ I KITAROVIĆ DOLAZE U SARAJEVO\nIzvor: Pink.rs, Foto:Informer/Tanjug ||\nPredsedavajući Predsedništva BiH Dragan Čović izjavio je da je dogovoreno da predsednici Srbije i Hrvatske, Aleksandar Vučić i Kolinda Grabar Kitarović, posete Sarajevo do kraja avgusta ili septembra.\nOčekuje se da će ove dve posete biti značajan korak ka daljoj stabilizaciji regiona."Dogovor je da oni doputuju krajem ovoga meseca ili tokom septembra", rekao je Čović za Večernji. Nakon toga moguće je, kaže, razgovarati i o trilateralnom sastanku koji će dodatno osnažiti uzajamno partnerstvo i dati zamah operativnom rešavanju otvorenih pitanja na nivou izvršne vlasti.\nPredsednik Vučić rekao je u subotu da se radi na njegovoj poseti BIH, a na poziv predsedavajućeg Predsedništva BiH, te da je uvek raspoložen za razgovore u Sarajevu, jer je to, ocenio je, prilika da se reafirmiše politika mira i stabilnosti i dobrih odnosa.\nGRABAR-KITAROVIĆ POZIVA VUČIĆA da na jesen poseti Zagreb?!\n"Za mene je ovo prilika da reafirmišemo politiku mira i stabilnosti, dobrih odnosa, jer čini mi se da je to jedna od stvari koju moramo da uradimo na najbolji mogući način da bismo stabilnost i mir mogli da sačuvamo", rekao je Vučić novinarima, nakon susreta sa izvestiocem EU za Srbiju Dejvidom Mekalisterom.\nČović je, piše Večernji, istakao da je motiv za poziv predsednicima Srbije i Hrvatske bio da se "BiH na pozitivan način stavi u centar njihovih zanimanja". Prema njegovim rečima, to je veoma važno, jer su Srbija i Hrvatska garanti Dejtonskog mirovnog sporazuma, dve države imaju u BiH sunarodnike, a i stabilnost te dve zemlje, primetio je, zavisi od zbivanja u BiH.\nHrvatska predsednica stigla u Mostar, očekuje se dolazak Vučića


"Sačekati odluke CIK-a i Ustavnog suda u vezi sa formiranjem vlasti u FBiH" - Klix.ba\n"Sačekati odluke CIK-a i Ustavnog suda u vezi sa formiranjem vlasti u FBiH"\n19.3.2011. u 18:27\nPredsjednik Srpske demokratske stranke (SDS) Mladen Bosić rekao je danas u Banjoj Luci da u vezi sa formiranjem vlasti u Federaciji BiH (FBiH) treba sačekati da se izjasni Centralna izborna komisija BiH i federalni Ustavni sud.\n"Očekujemo od partnera u FBiH da pokušaju da nađu izlaz. Sačekaćemo da vidimo šta će organi koji su za to nadležni odlučiti u vezi sa legalitetom i legitimitetom skupštine i Doma naroda FBiH i na osnovu toga bi trebalo donijeti dalje zaključke", rekao je Bosić novinarima u Banjaluci nakon sastanka predstavnika parlamentarnih stranaka sa predsjednikom RS Miloradom Dodikom koji je održan u Palati Republike.\nBosić je naglasio da se na nivou BiH čeka formiranje Doma naroda, a da bi on bio formiran federalni Parlament mora da delegira članove iz FBiH, ali se za sada ne zna da li je sadašnji Dom naroda FBiH legalan.\nPredsjednik Demokratske partije (DP) Dragan Čavić rekao je da je na današnjem sastanku u Banjaluci usaglašen zajednički stav iz RS u vezi sa situacijom u FBiH koji se ogleda u činjenici da je svaki problem koji proizilazi iz Vašingtonskog mirovnog sporazuma i transferiše se na nivo Dejtonskog mirovnog za RS neprihvatljiv.\n"Mislim da smo usaglasili papir koji je prihvatljiv za sve učesnike današnjeg sastanka. Svi se slažemo da je ovo pitanje koje tangira Vašingtonski, a ne Dejtonski mirovni sporazum i da legitimitet i legalitet institucija u FBiH treba da ocjene nadležne institucije", naglasio je Čavić.\nPredsjednik Srpske radikalne stranke (SRS) RS Milanko Mihajlica smatra da je neophodno učiniti dodatne napore kako bi razgovori među političkim faktorima FBiH i na nivou BiH bili nastavljeni kako kriza u FBiH ne bi postala veoma ozbiljna u cijeloj BiH.\n"Mi želimo da upozorimo da bi sadašnja situacija mogla da izazove najozbiljnije političke posljedice u BiH poslije rata. Vrijeme je da svi akteri u političkom životu BiH, a prije svega u FBiH, shvate da bi stvari mogle da izmaknu kontroli ukoliko se dogodi ono što najavljuju dva HDZ-a, a to je formiranje zajednice kantona u FBiH gdje živi većinski hrvatski narod", rekao je Mihajlica.\n"Italija će ustupiti baze za avione koji sudjeluju u akciji u Libiji"\n19.03.2011. u 18:47\n"Koalicija je spremna da djeluje u Libiji"\n19.03.2011. u 18:24